               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 6.3.2019
            COM(2019) 104 final
            2019/0054(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στην Επιτροπή Αλιείας Βορειοανατολικού Ατλαντικού και για την κατάργηση της απόφασης 9451/1/14 REV 1

               ΑΙΤΙΟΛΟΓΙΚΗ ΕΚΘΕΣΗ

               1.Αντικείμενο της πρότασης

               Η παρούσα πρόταση αφορά την απόφαση για τον καθορισμό της θέσης που πρέπει να ληφθεί εξ ονόματος της Ευρωπαϊκής Ένωσης στο πλαίσιο των συνεδριάσεων της Επιτροπής Αλιείας του Βορειοανατολικού Ατλαντικού (NEAFC), για την περίοδο 20192023, σε σχέση με την προβλεπόμενη έγκριση των μέτρων διατήρησης και διαχείρισης.

               2.Πλαίσιο της πρότασης

               2.1.Σύμβαση για τη μελλοντική πολυμερή συνεργασία στον τομέα της αλιείας στον Βορειοανατολικό Ατλαντικό.

               Η σύμβαση για τη μελλοντική πολυμερή συνεργασία στον τομέα της αλιείας στον Βορειοανατολικό Ατλαντικό (σύμβαση NEAFC) αποσκοπεί, με τη σύσταση της NEAFC, να διασφαλίσει τη μακροπρόθεσμη διατήρηση και τη βέλτιστη χρήση των αλιευτικών πόρων στην περιοχή της σύμβασης («περιοχή διακανονισμού»). Η σύμβαση άρχισε να ισχύει στις 17 Μαρτίου 1982 και τροποποιήθηκε το 2004 και το 2006. Μολονότι οι τροποποιήσεις του 2004 και του 2006 άρχισαν επισήμως να ισχύουν στις 29 Οκτωβρίου 2013, συμφωνήθηκε (σύμφωνα με τη Διακήρυξη του Λονδίνου) ότι θα πρέπει να εφαρμοστούν σε προσωρινή βάση από την έγκρισή τους.

               Η Ένωση είναι συμβαλλόμενο μέρος της σύμβασης NEAFC, αφού την ενέκρινε σύμφωνα με την απόφαση 81/608/ΕΟΚ του Συμβουλίου
                  1
               . Οι τροποποιήσεις του 2004 και του 2006 εγκρίθηκαν με την απόφαση 2009/550/ΕΚ του Συμβουλίου
                  2
               .

               2.2.Επιτροπή Αλιείας του Βορειοανατολικού Ατλαντικού

               Η NEAFC είναι το όργανο που συστάθηκε από τη σύμβαση NEAFC με αρμοδιότητα τη διαχείριση και τη διατήρηση των αλιευτικών πόρων στην περιοχή διακανονισμού. Εκδίδει μέτρα διατήρησης και διαχείρισης για την επίτευξη της βέλτιστης χρήσης των αλιευτικών πόρων που εμπίπτουν στην αρμοδιότητά της.

               Ως μέλος της NEAFC, η Ένωση έχει δικαιώματα συμμετοχής και ψήφου. Η NEAFC λαμβάνει τις αποφάσεις της με πλειοψηφία δύο τρίτων των ψήφων.

               2.3.Αποφάσεις της NEAFC

               Η NEAFC έχει την εξουσία να εκδίδει μέτρα διατήρησης και διαχείρισης της αλιείας που εμπίπτει στην αρμοδιότητά της, τα οποία είναι δεσμευτικά για τα συμβαλλόμενα μέρη.

               Σύμφωνα με το άρθρο 12 παράγραφοι 1 και 2 της σύμβασης NEAFC, τα εν λόγω μέτρα αρχίζουν να ισχύουν 80 ημέρες μετά την ημερομηνία κοινοποίησής τους στα συμβαλλόμενα μέρη από την NEAFC. Τα συμβαλλόμενα μέρη που υποβάλλουν ένσταση για κάποιο μέτρο εντός 50 ημερών από την κοινοποίηση, δεν δεσμεύονται από το εν λόγω μέτρο. Εάν πάνω από το ένα τρίτο των συμβαλλόμενων μερών υποβάλει ένσταση, τα υπόλοιπα συμβαλλόμενα μέρη δεν υποχρεούνται να εφαρμόσουν το επίμαχο μέτρο.

               3.Θέση που πρέπει να ληφθεί εξ ονόματος της Ένωσης

               Η θέση που πρέπει να ληφθεί εξ ονόματος της Ένωσης στις ετήσιες συνεδριάσεις των περιφερειακών οργανώσεων διαχείρισης της αλιείας (ΠΟΔΑ), καθορίζεται επί του παρόντος σύμφωνα με προσέγγιση δύο σταδίων. Οι κατευθυντήριες αρχές και οι προσανατολισμοί της θέσης της Ένωσης καθορίζονται σε πολυετή βάση με απόφαση του Συμβουλίου και η θέση αυτή προσαρμόζεται στη συνέχεια για κάθε ετήσια συνεδρίαση με ανεπίσημα έγγραφα της Επιτροπής που υποβάλλονται προς συζήτηση στην ομάδα εργασίας του Συμβουλίου.

               Όσον αφορά την NEAFC, η προσέγγιση αυτή υλοποιείται με την απόφαση 9451/1/14 REV 1 του Συμβουλίου, της 19ης Μαΐου 2014, η οποία καθορίζει τη θέση της Ένωσης στο πλαίσιο της NEAFC για την περίοδο 2014-2018. Η εν λόγω απόφαση περιλαμβάνει γενικές αρχές και προσανατολισμούς, αλλά λαμβάνει επίσης υπόψη, στο μέτρο του δυνατού, τις ιδιαιτερότητες της NEAFC. Επιπλέον, καθορίζει τη συνήθη διαδικασία για τον καθορισμό της θέσης της Ένωσης σε ετήσια βάση, όπως ζητήθηκε από τα κράτη μέλη.

               Η απόφαση 9451/1/14 REV 1 προβλέπει την αναθεώρηση της θέσης της Ένωσης πριν από την ετήσια συνεδρίαση του 2019. Κατά συνέπεια, η παρούσα πρόταση καθορίζει τη θέση της Ένωσης στο πλαίσιο της NEAFC για την περίοδο 2019-2023 και, ως εκ τούτου, αντικαθιστά την απόφαση 9451/1/14 REV 1.

               Η απόφαση 9451/1/14 REV 1 ενσωμάτωσε τις αρχές και τους προσανατολισμούς της νέας κοινής αλιευτικής πολιτικής (ΚΑΠ), που καθορίζονται στον κανονισμό (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου
                  3
               , λαμβανομένων επίσης υπόψη των στόχων που έθεσε η ανακοίνωση της Επιτροπής σχετικά με την εξωτερική διάσταση της ΚΑΠ
                  4
               . Επιπλέον, προσάρμοσε τη θέση της Ένωσης στη Συνθήκη της Λισαβόνας.

               Η τρέχουσα αναθεώρηση λαμβάνει υπόψη, σε συνδυασμό με τις επιπτώσεις στην αλιεία, την ανακοίνωση της Επιτροπής προς το Ευρωπαϊκό Κοινοβούλιο, το Συμβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών, με τίτλο Ευρωπαϊκή στρατηγική για τις πλαστικές ύλες σε μια κυκλική οικονομία
                  5
               , την κοινή ανακοίνωση της Ύπατης Εκπροσώπου της Ένωσης για Θέματα Εξωτερικής Πολιτικής και Πολιτικής Ασφαλείας και της Επιτροπής, με τίτλο Διεθνής διακυβέρνηση των ωκεανών: ένα θεματολόγιο για το μέλλον των ωκεανών μας
                  6
               , καθώς και τα συμπεράσματα του Συμβουλίου σχετικά με την εν λόγω κοινή ανακοίνωση
                  7
               .

               4.Νομική βάση

               4.1.Διαδικαστική νομική βάση

               4.1.1.Αρχές

               Το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης (ΣΛΕΕ) προβλέπει την έκδοση αποφάσεων για τον καθορισμό «των θέσεων που θα πρέπει να ληφθούν, εξ ονόματος της Ένωσης, σε όργανο που συνιστάται από δεδομένη συμφωνία, όταν το εν λόγω όργανο καλείται να θεσπίσει πράξεις που παράγουν έννομα αποτελέσματα, με εξαίρεση τις πράξεις που συμπληρώνουν ή τροποποιούν το θεσμικό πλαίσιο της συμφωνίας».

               Οι «πράξεις που παράγουν έννομα αποτελέσματα» περιλαμβάνουν πράξεις οι οποίες παράγουν έννομα αποτελέσματα δυνάμει των κανόνων του διεθνούς δικαίου που διέπουν το εν λόγω όργανο, καθώς και μέσα που δεν έχουν δεσμευτική ισχύ βάσει του διεθνούς δικαίου, αλλά «μπορούν να επηρεάσουν με καθοριστικό τρόπο το περιεχόμενο των ρυθμίσεων που θεσπίζει ο νομοθέτης της Ένωσης»
                  8
               .

               4.1.2.Εφαρμογή στην προκειμένη περίπτωση

               Η NEAFC είναι όργανο που έχει συσταθεί με συμφωνία, συγκεκριμένα, με τη σύμβαση NEAFC.

               Οι πράξεις τις οποίες καλείται να εγκρίνει η NEAFC συνιστούν πράξεις που παράγουν έννομα αποτελέσματα. Θα είναι δεσμευτικές βάσει του διεθνούς δικαίου σύμφωνα με το άρθρο 12 της σύμβασης NEAFC και μπορούν να επηρεάσουν με καθοριστικό τρόπο το περιεχόμενο της νομοθεσίας της ΕΕ, και συγκεκριμένα:

               ·τον κανονισμό (EΚ) αριθ. 1005/2008 του Συμβουλίου περί δημιουργίας κοινοτικού συστήματος πρόληψης, αποτροπής και εξάλειψης της παράνομης, λαθραίας και άναρχης (ΠΛΑ) αλιείας
                  9
               ·

               ·τον κανονισμό (ΕΚ) αριθ. 1224/2009 του Συμβουλίου, περί θεσπίσεως κοινοτικού συστήματος ελέγχου της τήρησης των κανόνων της κοινής αλιευτικής πολιτικής
                  10
               · και

               ·τον κανονισμό (ΕΕ) 2017/2403 του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2017, σχετικά με τη βιώσιμη διαχείριση των εξωτερικών αλιευτικών στόλων
                  11
               .

               Οι προτεινόμενες πράξεις δεν συμπληρώνουν, ούτε τροποποιούν το θεσμικό πλαίσιο της σύμβασης NEAFC.

               Συνεπώς, η διαδικαστική νομική βάση για την προτεινόμενη απόφαση είναι το άρθρο 218 παράγραφος 9 της ΣΛΕΕ.

               4.2.Ουσιαστική νομική βάση

               4.2.1.Αρχές

               Η ουσιαστική νομική βάση για την έκδοση απόφασης βάσει του άρθρου 218 παράγραφος 9 της ΣΛΕΕ εξαρτάται πρωτίστως από τον στόχο και το περιεχόμενο της προβλεπόμενης πράξης για την οποία λαμβάνεται θέση εξ ονόματος της Ένωσης. Εάν η εν λόγω πράξη επιδιώκει διττό σκοπό ή έχει δύο συνιστώσες και εάν ένας από τους σκοπούς ή μία από τις συνιστώσες μπορεί να χαρακτηριστεί κύριος/-α, ενώ ο/η άλλος/-η έχει απλώς παρεπόμενο χαρακτήρα, η απόφαση δυνάμει του άρθρου 218 παράγραφος 9 της ΣΛΕΕ πρέπει να στηρίζεται σε μία και μόνη ουσιαστική νομική βάση, ήτοι εκείνη που επιβάλλει ο κύριος ή πρωτεύων σκοπός ή συνιστώσα.

               4.2.2.Εφαρμογή στην προκειμένη περίπτωση

               Ο κύριος σκοπός και το περιεχόμενο της προβλεπόμενης πράξης αφορούν την αλιεία. Ο κανονισμός (ΕΕ) αριθ. 1380/2013 αποτελεί τη νομική βάση για τον καθορισμό των αρχών που πρέπει να αντικατοπτρίζονται στην παρούσα θέση.

               Ως εκ τούτου, η ουσιαστική νομική βάση για την προτεινόμενη απόφαση είναι το άρθρο 43 παράγραφος 2 της ΣΛΕΕ. Η παρούσα απόφαση θα αντικαταστήσει την απόφαση 9451/1/14 REV 1, η οποία καλύπτει την περίοδο 2014-2018.

               4.3.Συμπέρασμα

               Το άρθρο 43 παράγραφος 2 της ΣΛΕΕ, σε συνδυασμό με το άρθρο 218 παράγραφος 9 της ΣΛΕΕ, θα πρέπει να αποτελέσει τη νομική βάση της προτεινόμενης απόφασης.

               2019/0054 (NLE)

               Πρόταση

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στην Επιτροπή Αλιείας Βορειοανατολικού Ατλαντικού και για την κατάργηση της απόφασης 9451/1/14 REV 1

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43 παράγραφος 2, σε συνδυασμό με το άρθρο 218 παράγραφος 9,

               Έχοντας υπόψη την πρόταση της Ευρωπαϊκής Επιτροπής,

               Εκτιμώντας τα ακόλουθα:

               (1)Με την απόφαση 81/608/ΕΟΚ του Συμβουλίου της 13ης Ιουλίου 1981
                  12
               , η Ένωση ενέκρινε τη σύμβαση NEAFC, με την οποία συστάθηκε η Επιτροπή Αλιείας Βορειοανατολικού Ατλαντικού (NEAFC). Οι τροποποιήσεις του 2004 και του 2006 εγκρίθηκαν με την απόφαση 2009/550/ΕΚ του Συμβουλίου της 5ης Μαρτίου 2009
                  13
               . Οι τροποποιήσεις άρχισαν επισήμως να ισχύουν στις 29 Οκτωβρίου 2013, μολονότι, σύμφωνα με τη Διακήρυξη του Λονδίνου, συμφωνήθηκε να εφαρμοστούν οι τροποποιήσεις σε προσωρινή βάση από την έγκρισή τους, εν αναμονή της έναρξης ισχύος τους.

               (2)Η NEAFC είναι αρμόδια για τη θέσπιση μέτρων με σκοπό τη διασφάλιση της μακροπρόθεσμης διατήρησης και της βέλτιστης χρήσης των αλιευτικών πόρων στην περιοχή της σύμβασης NEAFC («την περιοχή διακανονισμού»). Τα μέτρα αυτά ενδέχεται να καταστούν δεσμευτικά για την Ένωση.

               (3)Ο κανονισμός (EΕ) αριθ. 1380/2013 του Ευρωπαϊκού Κοινοβουλίου και του Συμβουλίου
                  14
                προβλέπει ότι η Ένωση διασφαλίζει ότι οι δραστηριότητες αλιείας και υδατοκαλλιέργειας είναι περιβαλλοντικά βιώσιμες μακροπρόθεσμα και ότι υπόκεινται σε διαχείριση με τρόπο που είναι συμβατός με τον στόχο της επίτευξης οικονομικών, κοινωνικών οφελών και οφελών για την απασχόληση, συμβάλλοντας παράλληλα στη διαθεσιμότητα του επισιτιστικού εφοδιασμού. Ορίζει επίσης ότι η Ένωση εφαρμόζει την προληπτική προσέγγιση για τη διαχείριση της αλιείας και έχει σκοπό να διασφαλίσει ότι η εκμετάλλευση των έμβιων βιολογικών πόρων της θάλασσας αποκαθιστά και διατηρεί τους πληθυσμούς των αλιευόμενων ειδών πάνω από τα επίπεδα εκείνα που μπορούν να εξασφαλίσουν τη μέγιστη βιώσιμη απόδοση. Προβλέπει περαιτέρω ότι η Ένωση πρέπει να λαμβάνει μέτρα διαχείρισης και διατήρησης με βάση τις βέλτιστες διαθέσιμες επιστημονικές γνωμοδοτήσεις, με σκοπό τη στήριξη της ανάπτυξης των επιστημονικών γνώσεων και γνωμοδοτήσεων, τη σταδιακή εξάλειψη των απορρίψεων και την προαγωγή αλιευτικών μεθόδων που προωθούν επιλεκτικότερες τεχνικές αλιείας, την αποφυγή και τη μείωση, κατά το δυνατόν, των ανεπιθύμητων αλιευμάτων και την αλιεία με χαμηλό αντίκτυπο στο θαλάσσιο οικοσύστημα και στους αλιευτικούς πόρους. Επιπλέον, ο κανονισμός (ΕΕ) αριθ. 1380/2013 ορίζει συγκεκριμένα ότι οι εν λόγω στόχοι και οι αρχές πρέπει να εφαρμόζονται από την Ένωση κατά την άσκηση των εξωτερικών σχέσεών της στον τομέα της αλιείας.

               (4)Όπως αναφέρεται στην κοινή ανακοίνωση της Ύπατης Εκπροσώπου της Ένωσης για θέματα Εξωτερικής Πολιτικής και Πολιτικής Ασφαλείας και της Ευρωπαϊκής Επιτροπής, με τίτλο Διεθνής διακυβέρνηση των ωκεανών: ένα θεματολόγιο για το μέλλον των ωκεανών μας
                  15
               , καθώς και στα συμπεράσματα του Συμβουλίου σχετικά με την κοινή ανακοίνωση
                  16
               , η προώθηση μέτρων για την υποστήριξη και την ενίσχυση της αποτελεσματικότητας των περιφερειακών οργανώσεων διαχείρισης της αλιείας (ΠΟΔΑ) και, κατά περίπτωση, για τη βελτίωση της διακυβέρνησής τους βρίσκεται στο επίκεντρο της δράσης της Ένωσης σε αυτά τα φόρουμ.

               (5)Η ανακοίνωση της Επιτροπής προς το Ευρωπαϊκό Κοινοβούλιο, το Συμβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών με τίτλο Ευρωπαϊκή στρατηγική για τις πλαστικές ύλες σε μια κυκλική οικονομία
                  17
               , αφορά ειδικά μέτρα για τη μείωση των πλαστικών υλών και της θαλάσσιας ρύπανσης, καθώς και της απώλειας ή εγκατάλειψης αλιευτικών εργαλείων στη θάλασσα.

               (6)Είναι σκόπιμο να καθοριστεί η θέση που πρέπει να ληφθεί εξ ονόματος της Ένωσης στις συνεδριάσεις της NEAFC για την περίοδο 2019-2023 και να καταργηθεί η απόφαση του Συμβουλίου, δεδομένου ότι τα μέτρα διατήρησης και επιβολής της NEAFC θα είναι δεσμευτικά για την Ένωση και μπορούν να επηρεάσουν με καθοριστικό τρόπο το περιεχόμενο της ενωσιακής νομοθεσίας και, συγκεκριμένα, τον κανονισμό (ΕΚ) αριθ. 1005/2008 του Συμβουλίου
                  18
               · τον κανονισμό (ΕΚ) αριθ. 1224/2009 του Συμβουλίου
                  19
               · και τον κανονισμό (EE) 2017/2403 του Ευρωπαϊκού Κοινοβουλίου και του Συμβουλίου
                  20
               ·

               (7)Επί του παρόντος, η θέση που πρέπει να ληφθεί εξ ονόματος της Ένωσης στις συνεδριάσεις της NEAFC καθορίζεται με την απόφαση 9451/1/14 REV 1 του Συμβουλίου
                  21
               . Είναι σκόπιμο να καταργηθεί η απόφαση 9451/1/14 REV 1 και να αντικατασταθεί από νέα απόφαση για την περίοδο 2019-2013

               (8)Δεδομένης της εξελισσόμενης φύσης των αλιευτικών πόρων στη περιοχή διακανονισμού και της συνεπακόλουθης ανάγκης να λαμβάνονται υπόψη στη θέση της Ένωσης οι νέες εξελίξεις, συμπεριλαμβανομένων των νέων επιστημονικών και άλλων σχετικών πληροφοριών που υποβάλλονται πριν ή κατά τη διάρκεια των συνεδριάσεων της NEAFC, θα πρέπει να θεσπιστούν διαδικασίες, σύμφωνα με την αρχή της καλόπιστης συνεργασίας μεταξύ των θεσμικών οργάνων της Ένωσης που κατοχυρώνεται στο άρθρο 13 παράγραφος 2 της Συνθήκης για την Ευρωπαϊκή Ένωση (ΣΕΕ), για την εξειδίκευση της θέσης της Ένωσης σε ετήσια βάση, για την περίοδο 2019-2023.

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Η θέση που πρέπει να ληφθεί εξ ονόματος της Ένωσης στις συνεδριάσεις της Επιτροπής Αλιείας Βορειοανατολικού Ατλαντικού (NEAFC) καθορίζεται στο παράρτημα Ι.

               Άρθρο 2

               Η εξειδίκευση της θέσης της Ένωσης σε ετήσια βάση κατά τις συνεδριάσεις της NEAFC διεξάγεται σύμφωνα με το παράρτημα II.

               Άρθρο 3

               Η θέση της Ένωσης που περιλαμβάνεται στο παράρτημα Ι αξιολογείται και, εφόσον κρίνεται σκόπιμο, αναθεωρείται από το Συμβούλιο κατόπιν πρότασης της Επιτροπής, το αργότερο έως την ετήσια συνεδρίαση της επιτροπής NEAFC το 2024.

               Άρθρο 4

               Καταργείται η απόφαση 9451/1/14 REV 1 της 19ης Μαΐου 2014.

               Άρθρο 5

               Η παρούσα απόφαση απευθύνεται στην Επιτροπή.

               Βρυξέλλες,

                     Για το Συμβούλιο

                     Ο Πρόεδρος

                     (1)

                        Απόφαση 81/608/ΕΟΚ του Συμβουλίου, της 13ης Ιουλίου 1981, για τη σύναψη της σύμβασης περί της μελλοντικής πολυμερούς συνεργασίας στον τομέα της αλιείας στον Βορειοανατολικό Ατλαντικό (ΕΕ L 227 της 12.8.1981, σ. 21).

                     (2)

                        Απόφαση 2009/550/ΕΚ του Συμβουλίου, της 5ης Μαρτίου 2009, περί της έγκρισης τροποποιήσεων στη σύμβαση για τη μελλοντική πολυμερή συνεργασία στον τομέα της αλιείας στον βορειοανατολικό Ατλαντικό, ώστε να επιτραπεί η θέσπιση διαδικασιών επίλυσης των διαφορών, η επέκταση του πεδίου εφαρμογής της και η αναθεώρηση των στόχων της σύμβασης (ΕΕ L 184 της 16.7.2009, σ. 12).

                     (3)

                        Κανονισμός (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου, σχετικά με την Κοινή Αλιευτική Πολιτική, την τροποποίηση των κανονισμών του Συμβουλίου (ΕΚ) αριθ. 1954/2003 και (ΕΚ) αριθ. 1224/2009 και την κατάργηση των κανονισμών του Συμβουλίου (ΕΚ) αριθ. 2371/2002 και (ΕΚ) αριθ. 639/2004 και της απόφασης 2004/585/ΕΚ του Συμβουλίου (ΕΕ L 354 της 28.12.2013, σ. 22).

                     (4)

                        COM(2011) 424 της 13.7.2011.

                     (5)

                        COM(2018) 28 final της 16.1.2018.

                     (6)

                        JOIN(2016) 49 final της 10.11.2016.

                     (7)

                        7348/1/17 REV 1 της 24.3.2017.

                     (8)

                        Απόφαση του Δικαστηρίου της 7ης Οκτωβρίου 2014, Γερμανία κατά Συμβουλίου, C-399/12, ECLI:EU:C:2014:2258, σκέψεις 61 έως 64.

                     (9)

                        ΕΕ L 286 της 29.10.2008, σ. 1.

                     (10)

                        ΕΕ L 343 της 22.12.2009, σ. 1.

                     (11)

                        ΕΕ L 347 της 28.12.2017, σ. 81.

                     (12)

                        Απόφαση του Συμβουλίου, της 13ης Ιουλίου 1981, για τη σύναψη της σύμβασης περί της μελλοντικής πολυμερούς συνεργασίας στον τομέα της αλιείας στον Βορειοανατολικό Ατλαντικό (ΕΕ L 227 της 12.8.1981, σ. 21).

                     (13)

                        ΕΕ L 184 της 16.7.2009, σ. 12-15.

                     (14)

                        Κανονισμός (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2013, σχετικά με την κοινή αλιευτική πολιτική, την τροποποίηση των κανονισμών (ΕΚ) αριθ. 1954/2003 και (ΕΚ) αριθ. 1224/2009 του Συμβουλίου και την κατάργηση των κανονισμών (ΕΚ) αριθ. 2371/2002 και (ΕΚ) αριθ. 639/2004 του Συμβουλίου και της απόφασης 2004/585/ΕΚ του Συμβουλίου (ΕΕ L 354 της 28.12.2013, σ. 22).

                     (15)

                        JOIN(2016) 49 final της 10.11.2016.

                     (16)

                        7348/1/17 REV 1 της 24.3.2017.

                     (17)

                        COM(2018) 28 final της 16.1.2018.

                     (18)

                        Κανονισμός (ΕΚ) αριθ. 1005/2008 του Συμβουλίου, περί δημιουργίας κοινοτικού συστήματος πρόληψης, αποτροπής και εξάλειψης της παράνομης, λαθραίας και άναρχης αλιείας, τροποποίησης των κανονισμών (ΕΟΚ) αριθ. 2847/93, (ΕΚ) αριθ. 1936/2001 και (ΕΚ) αριθ. 601/2004 και κατάργησης των κανονισμών (ΕΚ) αριθ. 1093/94 και (ΕΚ) αριθ. 1447/1999 (ΕΕ L 286 της 29.10.2008, σ. 1).

                     (19)

                        Κανονισμός (ΕΚ) αριθ. 1224/2009 του Συμβουλίου, της 20ής Νοεμβρίου 2009, περί θεσπίσεως κοινοτικού συστήματος ελέγχου της τήρησης των κανόνων της κοινής αλιευτικής πολιτικής, τροποποιήσεως των κανονισμών (ΕΚ) αριθ. 847/96, (ΕΚ) αριθ. 2371/2002, (ΕΚ) αριθ. 811/2004, (ΕΚ) αριθ. 768/2005, (ΕΚ) αριθ. 2115/2005, (ΕΚ) αριθ. 2166/2005, (ΕΚ) αριθ. 388/2006, (ΕΚ) αριθ. 509/2007, (ΕΚ) αριθ. 676/2007, (ΕΚ) αριθ. 1098/2007, (ΕΚ) αριθ. 1300/2008, (ΕΚ) αριθ. 1342/2008 και καταργήσεως των κανονισμών (ΕΟΚ) αριθ. 2847/93, (ΕΚ) αριθ. 1627/94 και (ΕΚ) αριθ. 1966/2006 (ΕΕ L 343 της 22.12.2009, σ. 1).

                     (20)

                        Κανονισμός (ΕΕ) 2017/2403 του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2017, σχετικά με τη βιώσιμη διαχείριση των εξωτερικών αλιευτικών στόλων και την κατάργηση του κανονισμού (ΕΚ) αριθ. 1006/2008 του Συμβουλίου (ΕΕ L 347 της 28.12.2017, σ. 81).

                     (21)

                        Απόφαση του Συμβουλίου, της 19ης Μαΐου 2014, για τη θέση που πρέπει να ληφθεί, εξ ονόματος της Ευρωπαϊκής Ένωσης, στην Επιτροπή Αλιείας Βορειοανατολικού Ατλαντικού (NEAFC).

    ---documentbreak---

               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 6.3.2019
            COM(2019) 104 final
            ΠΑΡΑΡΤΗΜΑΤΑ
            της
            πρότασης για απόφαση του Συμβουλίου
            σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στην Επιτροπή Αλιείας Βορειοανατολικού Ατλαντικού και για την κατάργηση της απόφασης 9451/1/14 REV 1

               ΠΑΡΑΡΤΗΜΑ Ι

               Θέση που πρέπει να ληφθεί εξ ονόματος της Ένωσης στο πλαίσιο της Επιτροπής Αλιείας Βορειοανατολικού Ατλαντικού (NEAFC)

               1.ΑΡΧΕΣ

               Στο πλαίσιο της NEAFC, η Ένωση:

               α) ενεργεί σύμφωνα με τους στόχους και τις αρχές που επιδιώκει να τηρεί η Ένωση στο πλαίσιο της κοινής αλιευτικής πολιτικής (ΚΑΠ), ειδικότερα μέσω της προληπτικής προσέγγισης και των στόχων που συνδέονται με τη μέγιστη βιώσιμη απόδοση, όπως ορίζεται στο άρθρο 2 παράγραφος 2 του κανονισμού (ΕΕ) αριθ. 1380/2013, με στόχο να προωθήσει την εφαρμογή μιας προσέγγισης στη διαχείριση της αλιείας που να στηρίζεται στο οικοσύστημα, να προλάβει και να περιορίσει όσο το δυνατόν περισσότερο τα ανεπιθύμητα αλιεύματα, να εξαλείψει σταδιακά τις απορρίψεις και να περιορίσει τις επιπτώσεις των αλιευτικών δραστηριοτήτων στα θαλάσσια οικοσυστήματα, καθώς και να εξασφαλίσει αξιοπρεπές βιοτικό επίπεδο σε όσους εξαρτώνται από τις αλιευτικές δραστηριότητες, λαμβάνοντας υπόψη ταυτόχρονα τα συμφέροντα των καταναλωτών, μέσω της προώθησης ενός οικονομικά βιώσιμου και ανταγωνιστικού αλιευτικού τομέα στην Ένωση·

               β) διασφαλίζει ότι τα μέτρα που εγκρίνονται στο πλαίσιο της NEAFC είναι σύμφωνα με τους στόχους της σύμβασης NEAFC·

               γ) διασφαλίζει ότι τα μέτρα που εγκρίνονται στο πλαίσιο της NEAFC συνάδουν με το διεθνές δίκαιο, και ιδίως με τις διατάξεις της Σύμβασης του 1982 των Ηνωμένων Εθνών για το Δίκαιο της Θαλάσσης, της συμφωνίας του 1995 των ΗΕ σχετικά με τη διατήρηση και διαχείριση των αλληλοεπικαλυπτόμενων και των άκρως μεταναστευτικών αποθεμάτων ιχθύων, της συμφωνίας του 1993 για την προώθηση της τήρησης διεθνών μέτρων διατήρησης και διαχείρισης από αλιευτικά σκάφη στην ανοιχτή θάλασσα και της σύμβασης του 2009 του Οργανισμού Τροφίμων και Γεωργίας σχετικά με τα μέτρα που λαμβάνει το κράτος λιμένα·

               δ) προάγει θέσεις που συνάδουν με τις βέλτιστες πρακτικές των περιφερειακών οργανώσεων διαχείρισης της αλιείας (ΠΟΔΑ) στην ίδια περιοχή·

               ε) επιδιώκει συνοχή και συνέργεια με την πολιτική που ασκεί η Ένωση στις διμερείς αλιευτικές σχέσεις της με τρίτες χώρες και εξασφαλίζει συνοχή με τις άλλες πολιτικές της, ιδίως στους τομείς των εξωτερικών σχέσεων, της απασχόλησης, του περιβάλλοντος, του εμπορίου, της ανάπτυξης, της έρευνας και καινοτομίας·

               στ)διασφαλίζει την τήρηση των διεθνών δεσμεύσεων της Ένωσης·

               ζ) ευθυγραμμίζεται με τα συμπεράσματα του Συμβουλίου της 19ης Μαρτίου 2012 για την ανακοίνωση της Επιτροπής σχετικά με την εξωτερική διάσταση της κοινής αλιευτικής πολιτικής
                  1
               ·

               η) αποσκοπεί στη δημιουργία ισότιμων όρων ανταγωνισμού για τον αλιευτικό στόλο της Ένωσης εντός της περιοχής διακανονισμού της NEAFC, οι οποίοι θα βασίζονται στις ίδιες αρχές και στα ίδια πρότυπα που ισχύουν βάσει του ενωσιακού δικαίου και στην προώθηση της ενιαίας εφαρμογής των εν λόγω συστάσεων.

               θ) ευθυγραμμίζεται με την κοινή ανακοίνωση της Ύπατης Εκπροσώπου της Ένωσης για θέματα Εξωτερικής Πολιτικής και Πολιτικής Ασφαλείας και της Ευρωπαϊκής Επιτροπής, με τίτλο Διεθνής διακυβέρνηση των ωκεανών: ένα θεματολόγιο για το μέλλον των ωκεανών μας
                  2
               , καθώς και με τα συμπεράσματα του Συμβουλίου σχετικά με την κοινή ανακοίνωση
                  3
               , και προωθεί μέτρα για την υποστήριξη και την ενίσχυση της αποτελεσματικότητας της NEAFC και, κατά περίπτωση, βελτιώνει τη διακυβέρνηση και τις επιδόσεις της (ιδίως όσον αφορά την επιστήμη, τη συμμόρφωση, τη διαφάνεια και τη διαδικασία λήψης αποφάσεων), συμβάλλοντας στη βιώσιμη διαχείριση των ωκεανών σε όλες τις διαστάσεις της·

               ι) προωθεί τον συντονισμό μεταξύ των ΠΟΔΑ και των περιφερειακών συμβάσεων για τις θάλασσες (ΠΣΘ) και τη συνεργασία με διεθνείς οργανισμούς, κατά περίπτωση, στο πλαίσιο της εντολής τους, και ιδίως τον συντονισμό με την OSPAR, της οποίας η Ένωση είναι συμβαλλόμενο μέρος·

               ια)προωθεί μηχανισμούς συνεργασίας μεταξύ των ΠΟΔΑ για είδη εκτός του τόνου, παρόμοιους με την αποκαλούμενη διαδικασία του Κόμπε για τις ΠΟΔΑ τόνου.

               2.ΠΡΟΣΑΝΑΤΟΛΙΣΜΟΙ

               Η Ένωση επιδιώκει, στο μέτρο του δυνατού, να στηρίξει την έγκριση των παρακάτω δράσεων από την NEAFC:

               α) μέτρων διατήρησης και διαχείρισης των αλιευτικών πόρων στην περιοχή διακανονισμού, με βάση τις βέλτιστες διαθέσιμες επιστημονικές γνωμοδοτήσεις, συμπεριλαμβανομένων των συνολικών επιτρεπόμενων αλιευμάτων (TAC) και των ποσοστώσεων ή των μέτρων ρύθμισης της αλιευτικής προσπάθειας για τους έμβιους θαλάσσιους βιολογικούς πόρους της NEAFC, ώστε να επιτευχθεί το μέγιστο βιώσιμο επίπεδο απόδοσης έως το 2020 το αργότερο, σε προοδευτική βάση με βαθμιαίες αυξήσεις. Όπου κρίνεται αναγκαίο, τα ως άνω μέτρα διατήρησης και διαχείρισης θα περιλαμβάνουν ειδικά μέτρα για τα αποθέματα που υφίστανται υπεραλίευση, ώστε η αλιευτική προσπάθεια να εναρμονίζεται με τις διαθέσιμες αλιευτικές δυνατότητες·

               β) μέτρων για την πρόληψη, αποτροπή και εξάλειψη της παράνομης, λαθραίας και άναρχης (ΠΛΑ) αλιείας στην περιοχή διακανονισμού, συμπεριλαμβανομένου του καταλόγου σκαφών ΠΛΑ αλιείας·

               γ) μέτρων παρακολούθησης, ελέγχου και επιτήρησης στην περιοχή διακανονισμού, ώστε να εξασφαλίζεται αποτελεσματικός έλεγχος και συμμόρφωση προς τα μέτρα που λαμβάνονται στο πλαίσιο της NEAFC·

               δ) μέτρων για την ελαχιστοποίηση των επιπτώσεων των αλιευτικών δραστηριοτήτων στη θαλάσσια βιοποικιλότητα και στα θαλάσσια οικοσυστήματα και τους οικοτόπους τους, συμπεριλαμβανομένων μέτρων για τη μείωση της θαλάσσιας ρύπανσης και την πρόληψη της απόρριψης πλαστικών στη θάλασσα και την μείωση των επιπτώσεων στη θαλάσσια βιοποικιλότητα και τα οικοσυστήματα από τα πλαστικά στη θάλασσα, προστατευτικών μέτρων για ευαίσθητα θαλάσσια οικοσυστήματα στην περιοχή διακανονισμού σύμφωνα με τις Διεθνείς κατευθυντήριες γραμμές του FAO για τη διαχείριση της αλιείας ειδών βαθέων υδάτων στην ανοικτή θάλασσα, καθώς και μέτρων για την αποφυγή και τη μείωση, στο μέτρο του δυνατού, των ανεπιθύμητων αλιευμάτων, συμπεριλαμβανομένων ιδίως των ευάλωτων θαλάσσιων ειδών, και τη σταδιακή εξάλειψη των απορρίψεων·

               ε)μέτρων για τη μείωση των επιπτώσεων των αλιευτικών εργαλείων που έχουν εγκαταλειφθεί, χαθεί ή απορριφθεί με άλλο τρόπο (ALDFG) στον ωκεανό και για τη διευκόλυνση του εντοπισμού και της ανάκτησης των εν λόγω εργαλείων·

               στ) μέτρων που αποσκοπούν στην απαγόρευση των αλιευτικών δραστηριοτήτων που έχουν ως μόνο στόχο τα πτερύγια του καρχαρία, ώστε όλοι οι καρχαρίες να εκφορτώνονται έχοντας ακόμα τα πτερύγιά τους·

               ζ)συστάσεων, εφόσον ενδείκνυται και στο βαθμό που το επιτρέπουν τα σχετικά ιδρυτικά κείμενα, με τις οποίες θα ενθαρρύνεται η εφαρμογή της σύμβασης της Διεθνούς Οργάνωσης Εργασίας σχετικά με την εργασία στον τομέα της αλιείας

               η)κοινών προσεγγίσεων με άλλες ΠΟΔΑ, κατά περίπτωση, ιδίως εκείνες που συμμετέχουν στη διαχείριση της αλιείας στην ίδια περιοχή·

               θ) πρόσθετων τεχνικών μέτρων με βάση γνωμοδοτήσεις των επικουρικών οργάνων και ομάδων εργασίας της NEAFC.

               ΠΑΡΑΡΤΗΜΑ ΙΙ

               Εξειδίκευση σε ετήσια βάση της θέσης που πρέπει να λάβει η Ένωση

               στις συνεδριάσεις της Επιτροπής Αλιείας του Βορειοανατολικού Ατλαντικού

               Πριν από κάθε συνεδρίαση της NEAFC, όταν το όργανο αυτό καλείται να εγκρίνει αποφάσεις που παράγουν έννομα αποτελέσματα στην Ένωση, γίνονται οι απαραίτητες ενέργειες ώστε η θέση που θα διατυπωθεί εξ ονόματος της Ένωσης να λαμβάνει υπόψη τις τελευταίες επιστημονικές και λοιπές σχετικές πληροφορίες που διαβιβάζονται στην Επιτροπή, σύμφωνα με τις αρχές και τους προσανατολισμούς που παρατίθενται στο παράρτημα Ι.

               Για τον σκοπό αυτό και βάσει των εν λόγω πληροφοριών, η Επιτροπή διαβιβάζει εγκαίρως στο Συμβούλιο ή στα προπαρασκευαστικά του όργανα, πριν από κάθε συνεδρίαση της επιτροπής NEAFC, έγγραφο όπου παρουσιάζονται αναλυτικά τα στοιχεία της προτεινόμενης εξειδίκευσης της θέσης της Ένωσης, προκειμένου να συζητηθούν και να εγκριθούν οι λεπτομέρειες της θέσης που θα διατυπωθεί εξ ονόματος της Ένωσης.

               Εάν, στο πλαίσιο μιας συνεδρίασης της NEAFC είναι αδύνατον, ακόμα και επιτόπου, να επιτευχθεί συμφωνία ώστε να ληφθούν υπόψη στη θέση της Ένωσης τα νέα στοιχεία, το ζήτημα παραπέμπεται στο Συμβούλιο ή στα προπαρασκευαστικά του όργανα.

                     (1)

                        7087/12 REV 1 ADD 1 COR 1.

                     (2)

                        JOIN(2016) 49 final της 10.11.2016.

                     (3)

                        7348/1/17 REV 1 της 24.3.2017.


               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 6.3.2019
            COM(2019) 99 final
            2019/0049(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στην Επιτροπή της Οργάνωσης Αλιείας Νοτιοανατολικού Ατλαντικού και για την κατάργηση της απόφασης 10127/14

               ΑΙΤΙΟΛΟΓΙΚΗ ΕΚΘΕΣΗ

               1.Αντικείμενο της πρότασης

               Η παρούσα πρόταση αφορά την απόφαση για τον καθορισμό της θέσης που πρέπει να ληφθεί εξ ονόματος της Ευρωπαϊκής Ένωσης στο πλαίσιο των συνεδριάσεων της Οργάνωσης Αλιείας Νοτιοανατολικού Ατλαντικού (SEAFO), για την περίοδο 20192023, σε σχέση με την προβλεπόμενη έγκριση των μέτρων διατήρησης και διαχείρισης.

               2.Πλαίσιο της πρότασης

               2.1.Σύμβαση σχετικά με τη διατήρηση και τη διαχείριση των αλιευτικών πόρων στον Νοτιοανατολικό Ατλαντικό Ωκεανό (SEAFO)

               Η σύμβαση για τη διατήρηση και διαχείριση των αλιευτικών πόρων στον Νοτιοανατολικό Ατλαντικό Ωκεανό (σύμβαση SEAFO) αποσκοπεί, με τη σύσταση της SEAFO, να διασφαλίσει τη μακροπρόθεσμη διατήρηση και βιώσιμη χρήση των αλιευτικών πόρων στην περιοχή της σύμβασης. Η σύμβαση άρχισε να ισχύει στις 13 Απριλίου 2003.

               Η Ένωση είναι συμβαλλόμενο μέρος της σύμβασης SEAFO, αφού την ενέκρινε σύμφωνα με την απόφαση 2002/738/ΕΚ του Συμβουλίου
                  1
               .

               2.2.Επιτροπή της Οργάνωσης Αλιείας Νοτιοανατολικού Ατλαντικού

               Η Επιτροπή της Οργάνωσης Αλιείας Νοτιοανατολικού Ατλαντικού (SEAFO) είναι το αρμόδιο όργανο για τη διαχείριση και τη διατήρηση των αλιευτικών πόρων στην περιοχή της σύμβασης SEAFO. Εκδίδει μέτρα διατήρησης και διαχείρισης για τη διασφάλιση της μακροπρόθεσμης διατήρησης και της βιώσιμης χρήσης των αποθεμάτων ιχθύων που καλύπτονται από τη σύμβαση.

               Ως μέλος της επιτροπής SEAFO, η Ένωση έχει δικαιώματα συμμετοχής και ψήφου. Η επιτροπή SEAFO λαμβάνει τις αποφάσεις της με συναίνεση.

               2.3.Αποφάσεις της επιτροπής SEAFO

               Η επιτροπή SEAFO έχει την εξουσία να εκδίδει μέτρα διατήρησης και διαχείρισης της αλιείας που εμπίπτει στην αρμοδιότητά της, τα οποία είναι δεσμευτικά για τα συμβαλλόμενα μέρη.

               Σύμφωνα με το άρθρο 23.1 της σύμβασης SEAFO, τα εν λόγω μέτρα αρχίζουν να ισχύουν 60 ημέρες μετά την ημερομηνία κοινοποίησής τους στα συμβαλλόμενα μέρη από την SEAFO.

               3.Θέση που πρέπει να ληφθεί εξ ονόματος της Ένωσης

               Η θέση που πρέπει να ληφθεί εξ ονόματος της Ένωσης στις ετήσιες συνεδριάσεις των περιφερειακών οργανώσεων διαχείρισης της αλιείας (ΠΟΔΑ), καθορίζεται επί του παρόντος σύμφωνα με προσέγγιση δύο σταδίων. Οι κατευθυντήριες αρχές και οι προσανατολισμοί της θέσης της Ένωσης καθορίζονται σε πολυετή βάση με απόφαση του Συμβουλίου και η θέση αυτή προσαρμόζεται στη συνέχεια για κάθε ετήσια συνεδρίαση με ανεπίσημα έγγραφα της Επιτροπής που υποβάλλονται προς συζήτηση στην ομάδα εργασίας του Συμβουλίου.

               Όσον αφορά την SEAFO, η προσέγγιση αυτή υλοποιείται με την απόφαση 10127/14 του Συμβουλίου, της 26ης Μαΐου 2014, η οποία καθορίζει τη θέση της Ένωσης στο πλαίσιο της SEAFO για την περίοδο 2014-2018. Η εν λόγω απόφαση περιλαμβάνει γενικές αρχές και προσανατολισμούς, αλλά λαμβάνει επίσης υπόψη, στο μέτρο του δυνατού, τις ιδιαιτερότητες της SEAFO. Επιπλέον, καθορίζει τη συνήθη διαδικασία για τον καθορισμό της θέσης της Ένωσης σε ετήσια βάση, όπως ζητήθηκε από τα κράτη μέλη.

               Η απόφαση 10127/14 προβλέπει την αναθεώρηση της θέσης της Ένωσης πριν από την ετήσια συνεδρίαση του 2019. Κατά συνέπεια, η παρούσα πρόταση καθορίζει τη θέση της Ένωσης στο πλαίσιο της SEAFO για την περίοδο 20192023 και, ως εκ τούτου, αντικαθιστά την απόφαση 10127/14.

               Η απόφαση 10127/14 ενσωμάτωσε τις αρχές και τους προσανατολισμούς της νέας κοινής αλιευτικής πολιτικής (ΚΑΠ), που καθορίζονται στον κανονισμό (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου
                  2
               , λαμβανομένων επίσης υπόψη των στόχων που έθεσε η ανακοίνωση της Επιτροπής σχετικά με την εξωτερική διάσταση της ΚΑΠ
                  3
               . Επιπλέον, προσάρμοσε τη θέση της Ένωσης στη Συνθήκη της Λισαβόνας.

               Η τρέχουσα αναθεώρηση λαμβάνει υπόψη, σε συνδυασμό με τις επιπτώσεις της αλιείας, την ανακοίνωση της Επιτροπής προς το Ευρωπαϊκό Κοινοβούλιο, το Συμβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών, με τίτλο Ευρωπαϊκή στρατηγική για τις πλαστικές ύλες σε μια κυκλική οικονομία
                  4
               , την κοινή ανακοίνωση της Ύπατης Εκπροσώπου της Ένωσης για Θέματα Εξωτερικής Πολιτικής και Πολιτικής Ασφαλείας και της Ευρωπαϊκής Επιτροπής, με τίτλο Διεθνής διακυβέρνηση των ωκεανών: ένα θεματολόγιο για το μέλλον των ωκεανών μας
                  5
               , καθώς και τα συμπεράσματα του Συμβουλίου σχετικά με την εν λόγω κοινή ανακοίνωση
                  6
               .

               4.Νομική βάση

               4.1.Διαδικαστική νομική βάση

               4.1.1.Αρχές

               Το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης (ΣΛΕΕ) προβλέπει την έκδοση αποφάσεων για τον καθορισμό «των θέσεων που θα πρέπει να ληφθούν, εξ ονόματος της Ένωσης, σε όργανο που συνιστάται από δεδομένη συμφωνία, όταν το εν λόγω όργανο καλείται να θεσπίσει πράξεις που παράγουν έννομα αποτελέσματα, με εξαίρεση τις πράξεις που συμπληρώνουν ή τροποποιούν το θεσμικό πλαίσιο της συμφωνίας».

               Οι «πράξεις που παράγουν έννομα αποτελέσματα» περιλαμβάνουν πράξεις οι οποίες παράγουν έννομα αποτελέσματα δυνάμει των κανόνων του διεθνούς δικαίου που διέπουν το εν λόγω όργανο, καθώς και μέσα που δεν έχουν δεσμευτική ισχύ βάσει του διεθνούς δικαίου, αλλά «μπορούν να επηρεάσουν με καθοριστικό τρόπο το περιεχόμενο των ρυθμίσεων που θεσπίζει ο νομοθέτης της Ένωσης»
                  7
               .

               4.1.2.Εφαρμογή στην προκειμένη περίπτωση

               Η επιτροπή SEAFO είναι όργανο που έχει συσταθεί με συμφωνία, συγκεκριμένα τη σύμβαση SEAFO.

               Οι πράξεις τις οποίες καλείται να εγκρίνει η επιτροπή SEAFO συνιστούν πράξεις που παράγουν έννομα αποτελέσματα. Θα είναι δεσμευτικές βάσει του διεθνούς δικαίου σύμφωνα με το άρθρο 23 της σύμβασης SEAFO και μπορούν να επηρεάσουν με καθοριστικό τρόπο το περιεχόμενο της νομοθεσίας της ΕΕ, και συγκεκριμένα:

               ·τον κανονισμό (EΚ) αριθ. 1005/2008 του Συμβουλίου περί δημιουργίας κοινοτικού συστήματος πρόληψης, αποτροπής και εξάλειψης της παράνομης, λαθραίας και άναρχης (ΠΛΑ) αλιείας
                  8
               ·

               ·τον κανονισμό (ΕΚ) αριθ. 1224/2009 του Συμβουλίου, περί θεσπίσεως κοινοτικού συστήματος ελέγχου της τήρησης των κανόνων της κοινής αλιευτικής πολιτικής
                  9
               · και

               ·τον κανονισμό (ΕΕ) 2017/2403 του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2017, σχετικά με τη βιώσιμη διαχείριση των εξωτερικών αλιευτικών στόλων
                  10
               .

               Οι προτεινόμενες πράξεις δεν συμπληρώνουν, ούτε τροποποιούν το θεσμικό πλαίσιο της σύμβασης SEAFO.

               Συνεπώς, η διαδικαστική νομική βάση για την προτεινόμενη απόφαση είναι το άρθρο 218 παράγραφος 9 της ΣΛΕΕ.

               4.2.Ουσιαστική νομική βάση

               4.2.1.Αρχές

               Η ουσιαστική νομική βάση για την έκδοση απόφασης βάσει του άρθρου 218 παράγραφος 9 της ΣΛΕΕ εξαρτάται πρωτίστως από τον στόχο και το περιεχόμενο της προβλεπόμενης πράξης για την οποία λαμβάνεται θέση εξ ονόματος της Ένωσης. Εάν η εν λόγω πράξη επιδιώκει διττό σκοπό ή έχει δύο συνιστώσες και εάν ένας από τους σκοπούς ή μία από τις συνιστώσες μπορεί να χαρακτηριστεί κύριος/-α, ενώ ο/η άλλος/-η έχει απλώς παρεπόμενο χαρακτήρα, η απόφαση δυνάμει του άρθρου 218 παράγραφος 9 της ΣΛΕΕ πρέπει να στηρίζεται σε μία και μόνη ουσιαστική νομική βάση, ήτοι εκείνη που επιβάλλει ο κύριος ή πρωτεύων σκοπός ή συνιστώσα.

               4.2.2.Εφαρμογή στην προκειμένη περίπτωση

               Ο κύριος σκοπός και το περιεχόμενο της προβλεπόμενης πράξης αφορούν την αλιεία. Ο κανονισμός (ΕΕ) αριθ. 1380/2013 αποτελεί τη νομική βάση για τον καθορισμό των αρχών που πρέπει να αντικατοπτρίζονται στην παρούσα θέση.

               Ως εκ τούτου, η ουσιαστική νομική βάση για την προτεινόμενη απόφαση είναι το άρθρο 43 παράγραφος 2 της ΣΛΕΕ. Η παρούσα απόφαση θα αντικαταστήσει την απόφαση 10127/14, η οποία καλύπτει την περίοδο 2014-2018.

               4.3.Συμπέρασμα

               Το άρθρο 43 παράγραφος 2 της ΣΛΕΕ, σε συνδυασμό με το άρθρο 218 παράγραφος 9 της ΣΛΕΕ, θα πρέπει να αποτελέσει τη νομική βάση της προτεινόμενης απόφασης.

               2019/0049 (NLE)

               Πρόταση

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στην Επιτροπή της Οργάνωσης Αλιείας Νοτιοανατολικού Ατλαντικού και για την κατάργηση της απόφασης 10127/14

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43 παράγραφος 2, σε συνδυασμό με το άρθρο 218 παράγραφος 9,

               Έχοντας υπόψη την πρόταση της Ευρωπαϊκής Επιτροπής,

               Εκτιμώντας τα ακόλουθα:

               (1)Με την απόφαση 2002/738/ΕΕ του Συμβουλίου
                  11
               , η Ένωση ενέκρινε τη σύμβαση σχετικά με τη διατήρηση και τη διαχείριση των αλιευτικών πόρων στον Νοτιοανατολικό Ατλαντικό Ωκεανό (σύμβαση SEAFO), με την οποία συστάθηκε η Οργάνωση Αλιείας Νοτιοανατολικού Ατλαντικού (SEAFO).

               (2)Η επιτροπή SEAFO είναι αρμόδια για τη θέσπιση μέτρων με σκοπό να εξασφαλισθεί η μακροπρόθεσμη διατήρηση και βιώσιμη χρήση των αλιευτικών πόρων στη περιοχή της σύμβασης SEAFO. Τα μέτρα αυτά ενδέχεται να καταστούν δεσμευτικά για την Ένωση.

               (3)Ο κανονισμός (EΕ) αριθ. 1380/2013 του Ευρωπαϊκού Κοινοβουλίου και του Συμβουλίου
                  12
                προβλέπει ότι η Ένωση διασφαλίζει ότι οι δραστηριότητες αλιείας και υδατοκαλλιέργειας είναι περιβαλλοντικά βιώσιμες μακροπρόθεσμα και ότι υπόκεινται σε διαχείριση με τρόπο που είναι συμβατός με τον στόχο της επίτευξης οικονομικών, κοινωνικών οφελών και οφελών για την απασχόληση, συμβάλλοντας παράλληλα στη διαθεσιμότητα του επισιτιστικού εφοδιασμού. Ορίζει επίσης ότι η Ένωση εφαρμόζει την προληπτική προσέγγιση για τη διαχείριση της αλιείας και έχει σκοπό να διασφαλίσει ότι η εκμετάλλευση των έμβιων βιολογικών πόρων της θάλασσας αποκαθιστά και διατηρεί τους πληθυσμούς των αλιευόμενων ειδών πάνω από τα επίπεδα εκείνα που μπορούν να εξασφαλίσουν τη μέγιστη βιώσιμη απόδοση. Προβλέπει περαιτέρω ότι η Ένωση πρέπει να λαμβάνει μέτρα διαχείρισης και διατήρησης με βάση τις βέλτιστες διαθέσιμες επιστημονικές γνωμοδοτήσεις, με σκοπό τη στήριξη της ανάπτυξης των επιστημονικών γνώσεων και γνωμοδοτήσεων, τη σταδιακή εξάλειψη των απορρίψεων και την προαγωγή αλιευτικών μεθόδων που προωθούν επιλεκτικότερες τεχνικές αλιείας, την αποφυγή και τη μείωση, κατά το δυνατόν, των ανεπιθύμητων αλιευμάτων και την αλιεία με χαμηλό αντίκτυπο στο θαλάσσιο οικοσύστημα και στους αλιευτικούς πόρους. Επιπλέον, ο κανονισμός (ΕΕ) αριθ. 1380/2013 ορίζει συγκεκριμένα ότι οι εν λόγω στόχοι και οι αρχές πρέπει να εφαρμόζονται από την Ένωση κατά την άσκηση των εξωτερικών σχέσεών της στον τομέα της αλιείας.

               (4)Όπως αναφέρεται στην κοινή ανακοίνωση της Ύπατης Εκπροσώπου της Ένωσης για θέματα Εξωτερικής Πολιτικής και Πολιτικής Ασφαλείας και της Ευρωπαϊκής Επιτροπής, με τίτλο Διεθνής διακυβέρνηση των ωκεανών: ένα θεματολόγιο για το μέλλον των ωκεανών μας
                  13
               , καθώς και στα συμπεράσματα του Συμβουλίου σχετικά με την κοινή ανακοίνωση
                  14
               , η προώθηση μέτρων για την υποστήριξη και την ενίσχυση της αποτελεσματικότητας των περιφερειακών οργανώσεων διαχείρισης της αλιείας (ΠΟΔΑ) και, κατά περίπτωση, για τη βελτίωση της διακυβέρνησής τους βρίσκεται στο επίκεντρο της δράσης της Ένωσης σε αυτά τα φόρουμ.

               (5)Η ανακοίνωση της Επιτροπής προς το Ευρωπαϊκό Κοινοβούλιο, το Συμβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών με τίτλο Ευρωπαϊκή στρατηγική για τις πλαστικές ύλες σε μια κυκλική οικονομία
                  15
               , αφορά ειδικά μέτρα για τη μείωση των πλαστικών υλών και της θαλάσσιας ρύπανσης, καθώς και της απώλειας ή εγκατάλειψης αλιευτικών εργαλείων στη θάλασσα.

               (6)Είναι σκόπιμο να καθοριστεί η θέση που πρέπει να ληφθεί εξ ονόματος της Ένωσης στις συνεδριάσεις της επιτροπής SEAFO για την περίοδο 2019-2024, δεδομένου ότι τα μέτρα διατήρησης και επιβολής της SEAFO θα είναι δεσμευτικά για την Ένωση και μπορούν να επηρεάσουν με καθοριστικό τρόπο το περιεχόμενο της ενωσιακής νομοθεσίας, και συγκεκριμένα τον κανονισμό (ΕΚ) αριθ. 1005/2008 του Συμβουλίου
                  16
               · τον κανονισμό (ΕΚ) αριθ. 1224/2009 του Συμβουλίου
                  17
               · και τον κανονισμό (EE) 2017/2403 του Ευρωπαϊκού Κοινοβουλίου και του Συμβουλίου
                  18
               .

               (7)Επί του παρόντος, η θέση που πρέπει να ληφθεί εξ ονόματος της Ένωσης στις συνεδριάσεις της επιτροπής SEAFO καθορίζεται με την απόφαση 10127/14 του Συμβουλίου
                  19
               . Είναι σκόπιμο να καταργηθεί η απόφαση 10127/14 και να αντικατασταθεί από νέα απόφαση για την περίοδο 2019-2023.

               (8)Δεδομένης της εξελισσόμενης φύσης των αλιευτικών πόρων στη περιοχή της σύμβασης SEAFO και της συνεπακόλουθης ανάγκης να λαμβάνονται υπόψη στη θέση της Ένωσης οι νέες εξελίξεις, συμπεριλαμβανομένων των νέων επιστημονικών και άλλων σχετικών πληροφοριών που υποβάλλονται πριν ή κατά τη διάρκεια των συνεδριάσεων της SEAFO, θα πρέπει να θεσπιστούν διαδικασίες, σύμφωνα με την αρχή της καλόπιστης συνεργασίας μεταξύ των θεσμικών οργάνων της Ένωσης που κατοχυρώνεται στο άρθρο 13 παράγραφος 2 της Συνθήκης για την Ευρωπαϊκή Ένωση (ΣΕΕ), για την εξειδίκευση της θέσης της Ένωσης σε ετήσια βάση, για την περίοδο 2019-2023.

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Η θέση που πρέπει να ληφθεί εξ ονόματος της Ένωσης στις συνεδριάσεις της Οργάνωσης Αλιείας Νοτιοανατολικού Ατλαντικού (SEAFO) καθορίζεται στο παράρτημα Ι.

               Άρθρο 2

               Η εξειδίκευση της θέσης της Ένωσης σε ετήσια βάση κατά τις συνεδριάσεις της επιτροπής SEAFO διεξάγεται σύμφωνα με το παράρτημα II.

               Άρθρο 3

               Η θέση της Ένωσης που περιλαμβάνεται στο παράρτημα Ι αξιολογείται και, εφόσον κρίνεται σκόπιμο, αναθεωρείται από το Συμβούλιο κατόπιν πρότασης της Επιτροπής, το αργότερο έως την ετήσια συνεδρίαση της επιτροπής SEAFO το 2024.

               Άρθρο 4

               Καταργείται η απόφαση 10127/14 της 26ης Μαΐου 2014.

               Άρθρο 5

               Η παρούσα απόφαση απευθύνεται στην Επιτροπή.

               Βρυξέλλες,

                     Για το Συμβούλιο

                     Ο Πρόεδρος

                     (1)

                        Απόφαση 2002/738/ΕΚ του Συμβουλίου, της 22ας Ιουλίου 2002, για τη σύναψη από την Ευρωπαϊκή Κοινότητα της Σύμβασης σχετικά με τη διατήρηση και τη διαχείριση των αλιευτικών πόρων στον νοτιοανατολικό Ατλαντικό (ΕΕ L 234 της 31.8.2002, σ. 39).

                     (2)

                        Κανονισμός (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου, σχετικά με την Κοινή Αλιευτική Πολιτική, την τροποποίηση των κανονισμών του Συμβουλίου (ΕΚ) αριθ. 1954/2003 και (ΕΚ) αριθ. 1224/2009 και την κατάργηση των κανονισμών του Συμβουλίου (ΕΚ) αριθ. 2371/2002 και (ΕΚ) αριθ. 639/2004 και της απόφασης 2004/585/ΕΚ του Συμβουλίου (ΕΕ L 354 της 28.12.2013, σ. 22).

                     (3)

                        COM(2011) 424 της 13.7.2011.

                     (4)

                        COM(2018) 28 final της 16.1.2018.

                     (5)

                        JOIN(2016) 49 final της 10.11.2016.

                     (6)

                        7348/1/17 REV 1 της 24.3.2017.

                     (7)

                        Απόφαση του Δικαστηρίου της 7ης Οκτωβρίου 2014, Γερμανία κατά Συμβουλίου, C-399/12, ECLI:EU:C:2014:2258, σκέψεις 61 έως 64.

                     (8)

                        ΕΕ L 286 της 29.10.2008, σ. 1.

                     (9)

                        ΕΕ L 343 της 22.12.2009, σ. 1.

                     (10)

                        ΕΕ L 347 της 28.12.2017, σ. 81.

                     (11)

                        Απόφαση του Συμβουλίου, της 22ας Ιουλίου 2002, για τη σύναψη από την Ευρωπαϊκή Κοινότητα της Σύμβασης σχετικά με τη διατήρηση και τη διαχείριση των αλιευτικών πόρων στον νοτιοανατολικό Ατλαντικό (ΕΕ L 234 της 31.8.2002, σ. 40).

                     (12)

                        Κανονισμός (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2013, σχετικά με την κοινή αλιευτική πολιτική, την τροποποίηση των κανονισμών (ΕΚ) αριθ. 1954/2003 και (ΕΚ) αριθ. 1224/2009 του Συμβουλίου και την κατάργηση των κανονισμών (ΕΚ) αριθ. 2371/2002 και (ΕΚ) αριθ. 639/2004 του Συμβουλίου και της απόφασης 2004/585/ΕΚ του Συμβουλίου (ΕΕ L 354 της 28.12.2013, σ. 22).

                     (13)

                        JOIN(2016) 49 final της 10.11.2016.

                     (14)

                        7348/1/17 REV 1 της 24.3.2017.

                     (15)

                        COM(2018) 28 final της 16.1.2018.

                     (16)

                        Κανονισμός (ΕΚ) αριθ. 1005/2008 του Συμβουλίου, περί δημιουργίας κοινοτικού συστήματος πρόληψης, αποτροπής και εξάλειψης της παράνομης, λαθραίας και άναρχης αλιείας, τροποποίησης των κανονισμών (ΕΟΚ) αριθ. 2847/93, (ΕΚ) αριθ. 1936/2001 και (ΕΚ) αριθ. 601/2004 και κατάργησης των κανονισμών (ΕΚ) αριθ. 1093/94 και (ΕΚ) αριθ. 1447/1999 (ΕΕ L 286 της 29.10.2008, σ. 1).

                     (17)

                        Κανονισμός (ΕΚ) αριθ. 1224/2009 του Συμβουλίου, της 20ής Νοεμβρίου 2009, περί θεσπίσεως κοινοτικού συστήματος ελέγχου της τήρησης των κανόνων της κοινής αλιευτικής πολιτικής, τροποποιήσεως των κανονισμών (ΕΚ) αριθ. 847/96, (ΕΚ) αριθ. 2371/2002, (ΕΚ) αριθ. 811/2004, (ΕΚ) αριθ. 768/2005, (ΕΚ) αριθ. 2115/2005, (ΕΚ) αριθ. 2166/2005, (ΕΚ) αριθ. 388/2006, (ΕΚ) αριθ. 509/2007, (ΕΚ) αριθ. 676/2007, (ΕΚ) αριθ. 1098/2007, (ΕΚ) αριθ. 1300/2008, (ΕΚ) αριθ. 1342/2008 και καταργήσεως των κανονισμών (ΕΟΚ) αριθ. 2847/93, (ΕΚ) αριθ. 1627/94 και (ΕΚ) αριθ. 1966/2006 (ΕΕ L 343 της 22.12.2009, σ. 1).

                     (18)

                        Κανονισμός (ΕΕ) 2017/2403 του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2017, σχετικά με τη βιώσιμη διαχείριση των εξωτερικών αλιευτικών στόλων και την κατάργηση του κανονισμού (ΕΚ) αριθ. 1006/2008 του Συμβουλίου (ΕΕ L 347 της 28.12.2017, σ. 81).

                     (19)

                        Απόφαση του Συμβουλίου, της 26ης Μαΐου 2014, για τη θέση που πρέπει να ληφθεί, εξ ονόματος της Ένωσης, στην Οργάνωση Αλιείας Νοτιοανατολικού Ατλαντικού (SEAFO).

    ---documentbreak---

               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 6.3.2019
            COM(2019) 99 final
            ΠΑΡΑΡΤΗΜΑΤΑ
            της
            πρότασης για απόφαση του Συμβουλίου
            σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στην Επιτροπή της Οργάνωσης Αλιείας Νοτιοανατολικού Ατλαντικού και για την κατάργηση της απόφασης 10127/14

               ΠΑΡΑΡΤΗΜΑ Ι

               Θέση που πρέπει να ληφθεί εξ ονόματος της Ένωσης στο πλαίσιο της Οργάνωσης Αλιείας Νοτιοανατολικού Ατλαντικού (SEAFO)

               1.ΑΡΧΕΣ

               Στο πλαίσιο της SEAFO, η Ένωση:

               α) ενεργεί σύμφωνα με τους στόχους και τις αρχές που επιδιώκει να τηρεί η Ένωση στο πλαίσιο της κοινής αλιευτικής πολιτικής (ΚΑΠ), ειδικότερα μέσω της προληπτικής προσέγγισης και των στόχων που συνδέονται με τη μέγιστη βιώσιμη απόδοση, όπως ορίζεται στο άρθρο 2 παράγραφος 2 του κανονισμού (ΕΕ) αριθ. 1380/2013, με στόχο να προωθήσει την εφαρμογή μιας προσέγγισης στη διαχείριση της αλιείας που να στηρίζεται στο οικοσύστημα, να προλάβει και να περιορίσει όσο το δυνατόν περισσότερο τα ανεπιθύμητα αλιεύματα, να εξαλείψει σταδιακά τις απορρίψεις και να περιορίσει τις επιπτώσεις των αλιευτικών δραστηριοτήτων στα θαλάσσια οικοσυστήματα, καθώς και να εξασφαλίσει αξιοπρεπές βιοτικό επίπεδο σε όσους εξαρτώνται από τις αλιευτικές δραστηριότητες, λαμβάνοντας υπόψη ταυτόχρονα τα συμφέροντα των καταναλωτών, μέσω της προώθησης ενός οικονομικά βιώσιμου και ανταγωνιστικού αλιευτικού τομέα στην Ένωση·

               β) καταβάλλει προσπάθειες με σκοπό την κατάλληλη συμμετοχή των ενδιαφερόμενων φορέων κατά την προπαρασκευαστική φάση των μέτρων της SEAFO και διασφαλίζει ότι τα μέτρα που εγκρίνονται στο πλαίσιο της SEAFO είναι σύμφωνα με τη σύμβαση SEAFO·

               γ) διασφαλίζει ότι τα μέτρα που εγκρίνονται στο πλαίσιο της SEAFO συνάδουν με το διεθνές δίκαιο, και ιδίως με τις διατάξεις της Σύμβασης του 1982 των Ηνωμένων Εθνών για το Δίκαιο της Θάλασσας, της συμφωνίας του 1995 των ΗΕ σχετικά με τη διατήρηση και διαχείριση των αλληλοεπικαλυπτόμενων και των άκρως μεταναστευτικών αποθεμάτων ιχθύων, της συμφωνίας του 1993 για την προώθηση της τήρησης των διεθνών μέτρων διατήρησης και διαχείρισης από αλιευτικά σκάφη στην ανοιχτή θάλασσα και της σύμβασης του 2009 του Οργανισμού Τροφίμων και Γεωργίας σχετικά με τα μέτρα που λαμβάνει το κράτος λιμένα·

               δ) προάγει θέσεις που συνάδουν με τις βέλτιστες πρακτικές των περιφερειακών οργανώσεων διαχείρισης της αλιείας (ΠΟΔΑ) στην ίδια περιοχή·

               ε) επιδιώκει συνοχή και συνέργεια με την πολιτική που ασκεί η Ένωση στις διμερείς αλιευτικές σχέσεις της με τρίτες χώρες και εξασφαλίζει συνοχή με τις άλλες πολιτικές της, ιδίως στους τομείς των εξωτερικών σχέσεων, της απασχόλησης, του περιβάλλοντος, του εμπορίου, της ανάπτυξης, της έρευνας και καινοτομίας·

               στ)διασφαλίζει την τήρηση των διεθνών δεσμεύσεων της Ένωσης·

               ζ) ευθυγραμμίζεται με τα συμπεράσματα του Συμβουλίου της 19ης Μαρτίου 2012 για την ανακοίνωση της Επιτροπής σχετικά με την εξωτερική διάσταση της κοινής αλιευτικής πολιτικής
                  1
               ·

               η) αποσκοπεί στη δημιουργία ισότιμων όρων ανταγωνισμού για τον αλιευτικό στόλο της Ένωσης εντός της περιοχής της σύμβασης SEAFO, οι οποίοι θα βασίζονται στις ίδιες αρχές και τα ίδια πρότυπα που ισχύουν σύμφωνα με το ενωσιακό δίκαιο, και στην προώθηση της ενιαίας εφαρμογής των εν λόγω αρχών και προτύπων.

               θ) ευθυγραμμίζεται με την κοινή ανακοίνωση της Ύπατης Εκπροσώπου της Ένωσης για θέματα Εξωτερικής Πολιτικής και Πολιτικής Ασφαλείας και της Ευρωπαϊκής Επιτροπής, με τίτλο «Διεθνής διακυβέρνηση των ωκεανών: ένα θεματολόγιο για το μέλλον των ωκεανών μας
                  2
               , καθώς και με τα συμπεράσματα του Συμβουλίου σχετικά με την κοινή ανακοίνωση
                  3
               , και προωθεί μέτρα για την υποστήριξη και την ενίσχυση της αποτελεσματικότητας της SEAFO και, κατά περίπτωση, βελτιώνει τη διακυβέρνηση και τις επιδόσεις της (ιδίως όσον αφορά την επιστήμη, τη συμμόρφωση, τη διαφάνεια και τη διαδικασία λήψης αποφάσεων), συμβάλλοντας στη βιώσιμη διαχείριση των ωκεανών σε όλες τις διαστάσεις της·

               ι) προωθεί τον συντονισμό μεταξύ των ΠΟΔΑ και των περιφερειακών συμβάσεων για τις θάλασσες (ΠΣΘ) και τη συνεργασία με διεθνείς οργανισμούς, κατά περίπτωση, στο πλαίσιο των εντολών τους, όπου κρίνεται σκόπιμο·

               ια)προωθεί μηχανισμούς συνεργασίας μεταξύ των ΠΟΔΑ για είδη εκτός του τόνου, παρόμοιους με την αποκαλούμενη διαδικασία του Κόμπε για τις ΠΟΔΑ τόνου.

               2.ΠΡΟΣΑΝΑΤΟΛΙΣΜΟΙ

               Η Ένωση επιδιώκει, στο μέτρο του δυνατού, να στηρίξει την έγκριση των παρακάτω δράσεων από τη SEAFO:

               α) μέτρων διατήρησης και διαχείρισης των αλιευτικών πόρων στην περιοχή της σύμβασης, με βάση τις βέλτιστες διαθέσιμες επιστημονικές γνωμοδοτήσεις, συμπεριλαμβανομένων των συνολικών επιτρεπόμενων αλιευμάτων (TAC) και των ποσοστώσεων ή των μέτρων ρύθμισης της αλιευτικής προσπάθειας για τους έμβιους θαλάσσιους βιολογικούς πόρους της SEAFO, ώστε να επιτευχθεί το μέγιστο βιώσιμο επίπεδο απόδοσης έως το 2020 το αργότερο, σε προοδευτική βάση με βαθμιαίες αυξήσεις. Όπου κρίνεται αναγκαίο, εξετάζεται η δυνατότητα λήψης ειδικών μέτρων για τα αποθέματα που υφίστανται υπεραλίευση, ώστε η αλιευτική προσπάθεια να συμβαδίζει με τις υπάρχουσες αλιευτικές δυνατότητες·

               β) μέτρων για την πρόληψη, αποτροπή και εξάλειψη της παράνομης, λαθραίας και άναρχης (ΠΛΑ) αλιείας στην περιοχή της σύμβασης, συμπεριλαμβανομένου του καταλόγου σκαφών ΠΛΑ αλιείας·

               γ) μέτρων παρακολούθησης, ελέγχου και επιτήρησης στην περιοχή της σύμβασης, ώστε να εξασφαλίζεται αποτελεσματικός έλεγχος και συμμόρφωση προς τα μέτρα που λαμβάνονται στο πλαίσιο της SEAFO·

               δ) μέτρων για την ελαχιστοποίηση των επιπτώσεων των αλιευτικών δραστηριοτήτων στη θαλάσσια βιοποικιλότητα και στα θαλάσσια οικοσυστήματα και τους οικοτόπους τους, συμπεριλαμβανομένων μέτρων για τη μείωση της θαλάσσιας ρύπανσης και την πρόληψη της απόρριψης πλαστικών στη θάλασσα και την μείωση των επιπτώσεων στη θαλάσσια βιοποικιλότητα και τα οικοσυστήματα από τα πλαστικά στη θάλασσα, προστατευτικών μέτρων για ευαίσθητα θαλάσσια οικοσυστήματα στην περιοχή της σύμβασης SEAFO σύμφωνα με τις Διεθνείς κατευθυντήριες γραμμές του FAO για τη διαχείριση της αλιείας ειδών βαθέων υδάτων στην ανοικτή θάλασσα, καθώς και μέτρων για την αποφυγή και τη μείωση, στο μέτρο του δυνατού, των ανεπιθύμητων αλιευμάτων, συμπεριλαμβανομένων ιδίως των ευάλωτων θαλάσσιων ειδών, και τη σταδιακή εξάλειψη των απορρίψεων·

               ε)μέτρων για τη μείωση των επιπτώσεων των αλιευτικών εργαλείων που έχουν εγκαταλειφθεί, χαθεί ή απορριφθεί με άλλο τρόπο (ALDFG) στον ωκεανό και για τη διευκόλυνση του εντοπισμού και της ανάκτησης των εν λόγω εργαλείων·

               στ) μέτρων που αποσκοπούν στην απαγόρευση των αλιευτικών δραστηριοτήτων που έχουν ως μόνο στόχο τα πτερύγια του καρχαρία, ώστε όλοι οι καρχαρίες να εκφορτώνονται έχοντας ακόμα τα πτερύγιά τους·

               ζ)συστάσεων, εφόσον ενδείκνυται και στο βαθμό που το επιτρέπουν τα σχετικά ιδρυτικά κείμενα, με τις οποίες θα ενθαρρύνεται η εφαρμογή της σύμβασης της Διεθνούς Οργάνωσης Εργασίας σχετικά με την εργασία στον τομέα της αλιείας

               η)κοινών προσεγγίσεων με άλλες ΠΟΔΑ, κατά περίπτωση, ιδίως εκείνες που συμμετέχουν στη διαχείριση της αλιείας στην ίδια περιοχή·

               θ) πρόσθετων τεχνικών μέτρων με βάση γνωμοδοτήσεις των επικουρικών οργάνων και ομάδων εργασίας της SEAFO.

               ΠΑΡΑΡΤΗΜΑ ΙΙ

               Εξειδίκευση σε ετήσια βάση της θέσης που πρέπει να λάβει η Ένωση

               στις συνεδριάσεις της Οργάνωσης Αλιείας Νοτιοανατολικού Ατλαντικού

               Πριν από κάθε συνεδρίαση του επιτροπής SEAFO, όταν το όργανο αυτό καλείται να εγκρίνει αποφάσεις που παράγουν έννομα αποτελέσματα τα οποία ενδέχεται να καταστούν δεσμευτικά για την Ένωση, γίνονται οι απαραίτητες ενέργειες ώστε η θέση που θα διατυπωθεί εξ ονόματος της Ένωσης να λαμβάνει υπόψη τις τελευταίες επιστημονικές και λοιπές σχετικές πληροφορίες που διαβιβάζονται στην Επιτροπή, σύμφωνα με τις αρχές και τους προσανατολισμούς που παρατίθενται στο παράρτημα Ι.

               Για τον σκοπό αυτό και βάσει των εν λόγω πληροφοριών, η Επιτροπή διαβιβάζει εγκαίρως στο Συμβούλιο ή στα προπαρασκευαστικά του όργανα, πριν από κάθε συνεδρίαση της επιτροπής SEAFO, έγγραφο όπου παρουσιάζονται αναλυτικά τα στοιχεία της προτεινόμενης εξειδίκευσης της θέσης της Ένωσης, προκειμένου να συζητηθούν και να εγκριθούν οι λεπτομέρειες της θέσης που θα διατυπωθεί εξ ονόματος της Ένωσης.

               Εάν, στο πλαίσιο μιας συνεδρίασης της επιτροπής SEAFO είναι αδύνατον, ακόμα και επιτόπου, να επιτευχθεί συμφωνία ώστε να ληφθούν υπόψη στη θέση της Ένωσης τα νέα στοιχεία, το ζήτημα παραπέμπεται στο Συμβούλιο ή στα προπαρασκευαστικά του όργανα.

                     (1)

                        7087/12 REV 1 ADD 1 COR 1.

                     (2)

                        JOIN(2016) 49 final της 10.11.2016.

                     (3)

                        7348/1/17 REV 1 της 24.3.2017.


               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 7.3.2019
            COM(2019) 101 final
            2019/0050(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στην Επιτροπή Αλιείας Δυτικού και Κεντρικού Ειρηνικού και για την κατάργηση της απόφασης 10124/1/14 REV 1

               ΑΙΤΙΟΛΟΓΙΚΗ ΕΚΘΕΣΗ

               1.Αντικείμενο της πρότασης

               Η παρούσα πρόταση αφορά την απόφαση για τον καθορισμό της θέσης που πρέπει να ληφθεί εξ ονόματος της Ευρωπαϊκής Ένωσης στο πλαίσιο των συνεδριάσεων της Επιτροπής Αλιείας Δυτικού και Κεντρικού Ειρηνικού (WCPFC) για την περίοδο 20192023, σε σχέση με την προβλεπόμενη έγκριση των μέτρων διατήρησης και διαχείρισης.

               2.Πλαίσιο της πρότασης

               2.1.Σύμβαση για τη διατήρηση και τη διαχείριση των άκρως μεταναστευτικών αποθεμάτων ιχθύων στον Δυτικό και Κεντρικό Ειρηνικό Ωκεανό

               Η Σύμβαση για τη διατήρηση και τη διαχείριση των άκρως μεταναστευτικών αποθεμάτων ιχθύων στον Δυτικό και Κεντρικό Ειρηνικό Ωκεανό (σύμβαση WCPF) αποσκοπεί, με τη σύσταση της WCPFC, να διασφαλίσει τη μακροπρόθεσμη διατήρηση και τη βιώσιμη χρήση των άκρως μεταναστευτικών αποθεμάτων ιχθύων στον Δυτικό και Κεντρικό Ειρηνικό Ωκεανό, μέσω αποτελεσματικής διαχείρισης. Η σύμβαση άρχισε να ισχύει στις 19 Ιουνίου 2004.

               Η Ένωση είναι συμβαλλόμενο μέρος της WCPFC, αφού ενέκρινε τη σύμβαση WCPF σύμφωνα με την απόφαση 2005/75/ΕΚ του Συμβουλίου
                  1
               .

               2.2.Επιτροπή Αλιείας Δυτικού και Κεντρικού Ειρηνικού

               Η WCPFC είναι το όργανο που συστάθηκε από τη σύμβαση WCPF με αρμοδιότητα τη διαχείριση και τη διατήρηση των αλιευτικών πόρων στην περιοχή της σύμβασης. Εκδίδει μέτρα διατήρησης και διαχείρισης ώστε να διασφαλιστεί η μακροπρόθεσμη βιωσιμότητα των άκρως μεταναστευτικών αποθεμάτων ιχθύων στην περιοχή της σύμβασης και να προωθηθεί η βέλτιστη χρήση τους. Τα μέτρα αυτά ενδέχεται να καταστούν δεσμευτικά για την Ένωση.

               Ως μέλος της WCPFC, η Ένωση έχει δικαιώματα συμμετοχής και ψήφου. Η WCPFC λαμβάνει της αποφάσεις της με συναίνεση, με δυνατότητα πλειοψηφίας τριών τετάρτων για αποφάσεις επί της ουσίας στις οποίες δεν μπορεί να επιτευχθεί συναίνεση. Ωστόσο, για ορισμένα θέματα απαιτείται συναίνεση.

               2.3.Αποφάσεις της WCPFC

               Η WCPFC έχει την εξουσία να εκδίδει μέτρα διατήρησης και διαχείρισης της αλιείας που εμπίπτει στην αρμοδιότητά της, τα οποία είναι δεσμευτικά για τα συμβαλλόμενα μέρη.

               Σύμφωνα με το άρθρο 20 παράγραφος 5 της σύμβασης WCPF, τα εν λόγω μέτρα αρχίζουν να ισχύουν 60 ημέρες μετά την ημερομηνία κοινοποίησής τους στα συμβαλλόμενα μέρη από την WCPFC. Μέλος της WCPFC το οποίο έχει ψηφίσει εναντίον μιας απόφασης ή το οποίο απουσίασε κατά τη διάρκεια συνεδρίασης κατά την οποία ελήφθη η απόφαση, δύναται, εντός 30 ημερών από την έκδοση της απόφασης, να ζητήσει αναθεώρησή της από ομάδα αναθεώρησης.

               3.Θέση που πρέπει να ληφθεί εξ ονόματος της Ένωσης

               Η θέση που πρέπει να ληφθεί εξ ονόματος της Ένωσης στις ετήσιες συνεδριάσεις των περιφερειακών οργανώσεων διαχείρισης της αλιείας (ΠΟΔΑ) καθορίζεται επί του παρόντος σύμφωνα με προσέγγιση δύο σταδίων. Οι κατευθυντήριες αρχές και οι προσανατολισμοί της θέσης της Ένωσης καθορίζονται σε πολυετή βάση με απόφαση του Συμβουλίου και η θέση αυτή προσαρμόζεται στη συνέχεια για κάθε ετήσια συνεδρίαση με ανεπίσημα έγγραφα της Επιτροπής που υποβάλλονται προς συζήτηση στην ομάδα εργασίας του Συμβουλίου.

               Όσον αφορά την WCPFC, η προσέγγιση αυτή υλοποιείται με την απόφαση 10124/1/14 REV 1 του Συμβουλίου, της 16ης Ιουνίου 2014, η οποία καθορίζει τη θέση της Ένωσης στην WCPFC για την περίοδο 2014-2018. Η εν λόγω απόφαση περιλαμβάνει γενικές αρχές και προσανατολισμούς, αλλά λαμβάνει επίσης υπόψη, στο μέτρο του δυνατού, τις ιδιαιτερότητες της WCPFC. Επιπλέον, καθορίζει τη συνήθη διαδικασία για τον καθορισμό της θέσης της Ένωσης σε ετήσια βάση, όπως ζητήθηκε από τα κράτη μέλη.

               Η απόφαση 10124/1/14 REV 1 προβλέπει την αναθεώρηση της θέσης της Ένωσης πριν από την ετήσια συνεδρίαση του 2019. Κατά συνέπεια, η παρούσα πρόταση καθορίζει τη θέση της Ένωσης στο πλαίσιο της WCPFC για την περίοδο 2019-2023 και, ως εκ τούτου, αντικαθιστά την απόφαση 10124/1/14 REV 1.

               Η απόφαση 10124/1/14 REV 1 ενσωμάτωσε τις αρχές και τους προσανατολισμούς της νέας κοινής αλιευτικής πολιτικής (ΚΑΠ), που καθορίζονται στον κανονισμό (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου
                  2
               , λαμβανομένων επίσης υπόψη των στόχων που έθεσε η ανακοίνωση της Επιτροπής σχετικά με την εξωτερική διάσταση της ΚΑΠ
                  3
               . Επιπλέον, προσάρμοσε τη θέση της Ένωσης στη Συνθήκη της Λισαβόνας.

               Η τρέχουσα αναθεώρηση λαμβάνει υπόψη, σε συνδυασμό με τις επιπτώσεις της αλιείας, την ανακοίνωση της Επιτροπής προς το Ευρωπαϊκό Κοινοβούλιο, το Συμβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών με τίτλο Ευρωπαϊκή στρατηγική για τις πλαστικές ύλες σε μια κυκλική οικονομία
                  4
               , την κοινή ανακοίνωση της Ύπατης Εκπροσώπου της Ένωσης για Θέματα Εξωτερικής Πολιτικής και Πολιτικής Ασφαλείας και της Επιτροπής με τίτλο Διεθνής διακυβέρνηση των ωκεανών: ένα θεματολόγιο για το μέλλον των ωκεανών μας
                  5
                και τα συμπεράσματα του Συμβουλίου σχετικά με την εν λόγω κοινή ανακοίνωση
                  6
               .

               4.Νομική βάση

               4.1.Διαδικαστική νομική βάση

               4.1.1.Αρχές

               Το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης (ΣΛΕΕ) προβλέπει την έκδοση αποφάσεων για τον καθορισμό «των θέσεων που θα πρέπει να ληφθούν, εξ ονόματος της Ένωσης, σε όργανο που συνιστάται από δεδομένη συμφωνία, όταν το εν λόγω όργανο καλείται να θεσπίσει πράξεις που παράγουν έννομα αποτελέσματα, με εξαίρεση τις πράξεις που συμπληρώνουν ή τροποποιούν το θεσμικό πλαίσιο της συμφωνίας».

               Οι «πράξεις που παράγουν έννομα αποτελέσματα» περιλαμβάνουν πράξεις οι οποίες παράγουν έννομα αποτελέσματα δυνάμει των κανόνων του διεθνούς δικαίου που διέπουν το εν λόγω όργανο, καθώς και μέσα που δεν έχουν δεσμευτική ισχύ βάσει του διεθνούς δικαίου, αλλά «μπορούν να επηρεάσουν με καθοριστικό τρόπο το περιεχόμενο των ρυθμίσεων που θεσπίζει ο νομοθέτης της Ένωσης»
                  7
               .

               4.1.2.Εφαρμογή στην προκειμένη περίπτωση

               Η WCPFC είναι όργανο που έχει συσταθεί με συμφωνία, συγκεκριμένα τη σύμβαση WCPF.

               Οι πράξεις τις οποίες καλείται να εγκρίνει η WCPFC συνιστούν πράξεις που παράγουν έννομα αποτελέσματα. Θα είναι δεσμευτικές βάσει του διεθνούς δικαίου, σύμφωνα με το άρθρο 20 της σύμβασης WCPF, και μπορούν να επηρεάσουν με καθοριστικό τρόπο το περιεχόμενο της νομοθεσίας της ΕΕ, και συγκεκριμένα:

               ·τον κανονισμό (EΚ) αριθ. 1005/2008 του Συμβουλίου περί δημιουργίας κοινοτικού συστήματος πρόληψης, αποτροπής και εξάλειψης της παράνομης, λαθραίας και άναρχης (ΠΛΑ) αλιείας
                  8
               ·

               ·τον κανονισμό (ΕΚ) αριθ. 1224/2009 του Συμβουλίου, περί θεσπίσεως κοινοτικού συστήματος ελέγχου της τήρησης των κανόνων της κοινής αλιευτικής πολιτικής
                  9
               · και

               ·τον κανονισμό (ΕΕ) 2017/2403 του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2017, σχετικά με τη βιώσιμη διαχείριση των εξωτερικών αλιευτικών στόλων
                  10
               .

               Οι προτεινόμενες πράξεις δεν συμπληρώνουν, ούτε τροποποιούν το θεσμικό πλαίσιο της σύμβασης WCPF.

               Συνεπώς, η διαδικαστική νομική βάση για την προτεινόμενη απόφαση είναι το άρθρο 218 παράγραφος 9 της ΣΛΕΕ.

               4.2.Ουσιαστική νομική βάση

               4.2.1.Αρχές

               Η ουσιαστική νομική βάση για την έκδοση απόφασης βάσει του άρθρου 218 παράγραφος 9 της ΣΛΕΕ εξαρτάται πρωτίστως από τον στόχο και το περιεχόμενο της προβλεπόμενης πράξης για την οποία λαμβάνεται θέση εξ ονόματος της Ένωσης. Εάν η εν λόγω πράξη επιδιώκει διττό σκοπό ή έχει δύο συνιστώσες και εάν ένας από τους σκοπούς ή μία από τις συνιστώσες μπορεί να χαρακτηριστεί κύριος/-α, ενώ ο/η άλλος/-η έχει απλώς παρεπόμενο χαρακτήρα, η απόφαση δυνάμει του άρθρου 218 παράγραφος 9 της ΣΛΕΕ πρέπει να στηρίζεται σε μία και μόνη ουσιαστική νομική βάση, ήτοι εκείνη που επιβάλλει ο κύριος ή πρωτεύων σκοπός ή συνιστώσα.

               4.2.2.Εφαρμογή στην προκειμένη περίπτωση

               Ο κύριος σκοπός και το περιεχόμενο της προβλεπόμενης πράξης αφορούν την αλιεία. Ο κανονισμός (ΕΕ) αριθ. 1380/2013 αποτελεί τη νομική βάση για τον καθορισμό των αρχών που πρέπει να αντικατοπτρίζονται στην παρούσα θέση.

               Ως εκ τούτου, η ουσιαστική νομική βάση για την προτεινόμενη απόφαση είναι το άρθρο 43 παράγραφος 2 της ΣΛΕΕ. Η ως άνω απόφαση θα αντικαταστήσει την απόφαση 10124/1/14 REV 1, η οποία καλύπτει την περίοδο 2014-2018.

               4.3.Συμπέρασμα

               Το άρθρο 43 παράγραφος 2 της ΣΛΕΕ, σε συνδυασμό με το άρθρο 218 παράγραφος 9 της ΣΛΕΕ, θα πρέπει να αποτελέσουν τη νομική βάση της προτεινόμενης απόφασης.

               2019/0050 (NLE)

               Πρόταση

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στην Επιτροπή Αλιείας Δυτικού και Κεντρικού Ειρηνικού και για την κατάργηση της απόφασης 10124/1/14 REV 1

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43 παράγραφος 2, σε συνδυασμό με το άρθρο 218 παράγραφος 9,

               Έχοντας υπόψη την πρόταση της Ευρωπαϊκής Επιτροπής,

               Εκτιμώντας τα ακόλουθα:

               (1)Με την απόφαση 2005/75/EΚ του Συμβουλίου
                  11
               , η Ένωση ενέκρινε τη σύμβαση για τη διατήρηση και τη διαχείριση των άκρως μεταναστευτικών αποθεμάτων ιχθύων στον Δυτικό και Κεντρικό Ειρηνικό Ωκεανό (σύμβαση WCPF), με την οποία συστάθηκε η Επιτροπή Αλιείας Δυτικού και Κεντρικού Ειρηνικού (WCPFC).

               (2)Η WCPFC είναι το όργανο που συστάθηκε από τη σύμβαση WCPF, με αρμοδιότητα τη διαχείριση και τη διατήρηση των αλιευτικών πόρων της περιοχής της σύμβασης WCPF. Η WCPFC εκδίδει μέτρα διατήρησης και διαχείρισης με σκοπό τη διασφάλιση της μακροπρόθεσμης βιωσιμότητας των άκρως μεταναστευτικών αποθεμάτων ιχθύων στην περιοχή της σύμβασης WCPF και την προώθηση της βέλτιστης χρήσης τους. Τα μέτρα αυτά ενδέχεται να καταστούν δεσμευτικά για την Ένωση.

               (3)Ο κανονισμός (EΕ) αριθ. 1380/2013 του Ευρωπαϊκού Κοινοβουλίου και του Συμβουλίου
                  12
                προβλέπει ότι η Ένωση διασφαλίζει ότι οι δραστηριότητες αλιείας και υδατοκαλλιέργειας είναι περιβαλλοντικά βιώσιμες μακροπρόθεσμα και ότι υπόκεινται σε διαχείρισή με τρόπο που είναι συμβατός με τον στόχο της επίτευξης οικονομικών, κοινωνικών οφελών και οφελών για την απασχόληση, συμβάλλοντας παράλληλα στη διαθεσιμότητα του επισιτιστικού εφοδιασμού. Ορίζει επίσης ότι η Ένωση εφαρμόζει την προληπτική προσέγγιση για τη διαχείριση της αλιείας και έχει σκοπό να διασφαλίσει ότι η εκμετάλλευση των έμβιων βιολογικών πόρων της θάλασσας αποκαθιστά και διατηρεί τους πληθυσμούς των αλιευόμενων ειδών πάνω από τα επίπεδα εκείνα που μπορούν να εξασφαλίζουν τη μέγιστη βιώσιμη απόδοση. Προβλέπει περαιτέρω ότι η Ένωση πρέπει να λαμβάνει μέτρα διαχείρισης και διατήρησης με βάση τις βέλτιστες διαθέσιμες επιστημονικές γνωμοδοτήσεις, με σκοπό τη στήριξη της ανάπτυξης των επιστημονικών γνώσεων και γνωμοδοτήσεων, τη σταδιακή εξάλειψη των απορρίψεων και την προαγωγή αλιευτικών μεθόδων που προωθούν επιλεκτικότερες τεχνικές αλιείας, την αποφυγή και τη μείωση, κατά το δυνατόν, των ανεπιθύμητων αλιευμάτων και την αλιεία με χαμηλό αντίκτυπο στο θαλάσσιο οικοσύστημα και στους αλιευτικούς πόρους. Επιπλέον, ο κανονισμός (ΕΕ) αριθ. 1380/2013 ορίζει συγκεκριμένα ότι αυτοί οι στόχοι και οι αρχές πρέπει να εφαρμόζονται από την Ένωση κατά την άσκηση των εξωτερικών σχέσεών της στον τομέα της αλιείας.

               (4)Όπως αναφέρεται στην κοινή ανακοίνωση της Ύπατης Εκπροσώπου της Ένωσης για θέματα Εξωτερικής Πολιτικής και Πολιτικής Ασφαλείας και της Ευρωπαϊκής Επιτροπής με τίτλο Διεθνής διακυβέρνηση των ωκεανών: ένα θεματολόγιο για το μέλλον των ωκεανών μας
                  13
               , και στα συμπεράσματα του Συμβουλίου σχετικά με την κοινή ανακοίνωση
                  14
               , η προώθηση μέτρων για την υποστήριξη και την ενίσχυση της αποτελεσματικότητας των περιφερειακών οργανώσεων διαχείρισης της αλιείας (ΠΟΔΑ), και, κατά περίπτωση, για τη βελτίωση της διακυβέρνησής τους βρίσκεται στο επίκεντρο της δράσης της Ένωσης σε αυτά τα φόρουμ.

               (5)Η ανακοίνωση της Επιτροπής προς το Ευρωπαϊκό Κοινοβούλιο, το Συμβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών με τίτλο Ευρωπαϊκή στρατηγική για τις πλαστικές ύλες σε μια κυκλική οικονομία
                  15
               , αφορά ειδικά μέτρα για τη μείωση των πλαστικών και της θαλάσσιας ρύπανσης, καθώς και της απώλειας ή εγκατάλειψης αλιευτικών εργαλείων στη θάλασσα.

               (6)Είναι σκόπιμο να καθοριστεί η θέση που πρέπει να ληφθεί εξ ονόματος της Ένωσης στις συνεδριάσεις της WCPFC για την περίοδο 2019-2023, δεδομένου ότι τα μέτρα διατήρησης και επιβολής της WCPFC θα είναι δεσμευτικά για την Ένωση και επηρεάζουν με καθοριστικό τρόπο το περιεχόμενο της ενωσιακής νομοθεσίας, και συγκεκριμένα τον κανονισμό (ΕΚ) αριθ. 1005/2008 του Συμβουλίου
                  16
               · τον κανονισμό (ΕΚ) αριθ. 1224/2009 του Συμβουλίου
                  17
               · και τον κανονισμό (EE) 2017/2403 του Ευρωπαϊκού Κοινοβουλίου και του Συμβουλίου
                  18
               .

               (7)Επί του παρόντος, η θέση που πρέπει να ληφθεί εξ ονόματος της Ένωσης στις συνεδριάσεις της WCPFC καθορίζεται με την απόφαση 10124/1/14 REV 1 του Συμβουλίου
                  19
               . Είναι σκόπιμο να καταργηθεί η απόφαση 10124/1/14 REV 1 και να αντικατασταθεί από νέα απόφαση για την περίοδο 2019-2023.

               (8)Δεδομένης της εξελισσόμενης φύσης των αλιευτικών πόρων στη περιοχή της σύμβασης WCPF και της συνεπακόλουθης ανάγκης να λαμβάνονται υπόψη στη θέση της Ένωσης οι νέες εξελίξεις, συμπεριλαμβανομένων των νέων επιστημονικών και άλλων σχετικών πληροφοριών που υποβάλλονται πριν ή κατά τη διάρκεια των συνεδριάσεων της WCPFC, θα πρέπει να θεσπιστούν διαδικασίες, σύμφωνα με την αρχή της καλόπιστης συνεργασίας μεταξύ των θεσμικών οργάνων της Ένωσης που κατοχυρώνεται στο άρθρο 13 παράγραφος 2 της Συνθήκης για την Ευρωπαϊκή Ένωση (ΣΕΕ), για την εξειδίκευση της θέσης της Ένωσης σε ετήσια βάση, για την περίοδο 2019-2023.

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Η θέση που πρέπει να ληφθεί εξ ονόματος της Ένωσης στις συνεδριάσεις της Επιτροπής Αλιείας Δυτικού και Κεντρικού Ειρηνικού (WCPFC) καθορίζεται στο παράρτημα Ι.

               Άρθρο 2

               Η εξειδίκευση της θέσης της Ένωσης σε ετήσια βάση κατά τις συνεδριάσεις της WCPFC διεξάγεται σύμφωνα με το παράρτημα II.

               Άρθρο 3

               Η θέση της Ένωσης που περιλαμβάνεται στο παράρτημα Ι αξιολογείται και, εφόσον κρίνεται σκόπιμο, αναθεωρείται από το Συμβούλιο κατόπιν πρότασης της Επιτροπής, το αργότερο έως την ετήσια συνεδρίαση της επιτροπής WCPFC το 2024.

               Άρθρο 4

               Η απόφαση 10124/1/14 REV 1 της 3ης Ιουνίου 2014 καταργείται.

               Άρθρο 5

               Η παρούσα απόφαση απευθύνεται στην Επιτροπή.

               Βρυξέλλες,

                     Για το Συμβούλιο

                     Ο Πρόεδρος

                     (1)

                        Απόφαση 2005/75/ΕΚ του Συμβουλίου, της 26ης Απριλίου 2004, για την προσχώρηση της Κοινότητας στη σύμβαση για τη διατήρηση και τη διαχείριση των άκρως μεταναστευτικών αποθεμάτων ιχθύων στον Δυτικό και Κεντρικό Ειρηνικό Ωκεανό (ΕΕ L 32 της 4.2.2005, σ. 1).

                     (2)

                        Κανονισμός (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου, σχετικά με την Κοινή Αλιευτική Πολιτική, την τροποποίηση των κανονισμών του Συμβουλίου (ΕΚ) αριθ. 1954/2003 και (ΕΚ) αριθ. 1224/2009 και την κατάργηση των κανονισμών του Συμβουλίου (ΕΚ) αριθ. 2371/2002 και (ΕΚ) αριθ. 639/2004 και της απόφασης 2004/585/ΕΚ του Συμβουλίου (ΕΕ L 354 της 28.12.2013, σ. 22).

                     (3)

                        COM(2011) 424 της 13.7.2011.

                     (4)

                        COM(2018) 28 final της 16.1.2018.

                     (5)

                        JOIN(2016) 49 final της 10.11.2016.

                     (6)

                        7348/1/17 REV 1 της 24.3.2017.

                     (7)

                        Απόφαση του Δικαστηρίου της 7ης Οκτωβρίου 2014, Γερμανία κατά Συμβουλίου, C-399/12, ECLI:EU:C:2014:2258, σκέψεις 61 έως 64.

                     (8)

                        ΕΕ L 286 της 29.10.2008, σ. 1.

                     (9)

                        ΕΕ L 343 της 22.12.2009, σ. 1.

                     (10)

                        ΕΕ L 347 της 28.12.2017, σ. 81.

                     (11)

                        Απόφαση του Συμβουλίου, της 26ης Απριλίου 2004, για την προσχώρηση της Κοινότητας στη σύμβαση για τη διατήρηση και τη διαχείριση των άκρως μεταναστευτικών αποθεμάτων ιχθύων στον Δυτικό και Κεντρικό Ειρηνικό Ωκεανό (ΕΕ L 32 της 4.2.2005, σ. 1).

                     (12)

                        Κανονισμός (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2013, σχετικά με την κοινή αλιευτική πολιτική, την τροποποίηση των κανονισμών (ΕΚ) αριθ. 1954/2003 και (ΕΚ) αριθ. 1224/2009 του Συμβουλίου και την κατάργηση των κανονισμών (ΕΚ) αριθ. 2371/2002 και (ΕΚ) αριθ. 639/2004 του Συμβουλίου και της απόφασης 2004/585/ΕΚ του Συμβουλίου (ΕΕ L 354 της 28.12.2013, σ. 22).

                     (13)

                        JOIN(2016) 49 final της 10.11.2016.

                     (14)

                        7348/1/17 REV 1 της 24.3.2017.

                     (15)

                        COM(2018) 28 final της 16.1.2018.

                     (16)

                        Κανονισμός (ΕΚ) αριθ. 1005/2008 του Συμβουλίου, περί δημιουργίας κοινοτικού συστήματος πρόληψης, αποτροπής και εξάλειψης της παράνομης, λαθραίας και άναρχης αλιείας, τροποποίησης των κανονισμών (ΕΟΚ) αριθ. 2847/93, (ΕΚ) αριθ. 1936/2001 και (ΕΚ) αριθ. 601/2004 και κατάργησης των κανονισμών (ΕΚ) αριθ. 1093/94 και (ΕΚ) αριθ. 1447/1999 (ΕΕ L 286 της 29.10.2008, σ. 1).

                     (17)

                        Κανονισμός (ΕΚ) αριθ. 1224/2009 του Συμβουλίου, της 20ής Νοεμβρίου 2009, περί θεσπίσεως κοινοτικού συστήματος ελέγχου της τήρησης των κανόνων της κοινής αλιευτικής πολιτικής, τροποποιήσεως των κανονισμών (ΕΚ) αριθ. 847/96, (ΕΚ) αριθ. 2371/2002, (ΕΚ) αριθ. 811/2004, (ΕΚ) αριθ. 768/2005, (ΕΚ) αριθ. 2115/2005, (ΕΚ) αριθ. 2166/2005, (ΕΚ) αριθ. 388/2006, (ΕΚ) αριθ. 509/2007, (ΕΚ) αριθ. 676/2007, (ΕΚ) αριθ. 1098/2007, (ΕΚ) αριθ. 1300/2008, (ΕΚ) αριθ. 1342/2008 και καταργήσεως των κανονισμών (ΕΟΚ) αριθ. 2847/93, (ΕΚ) αριθ. 1627/94 και (ΕΚ) αριθ. 1966/2006 (ΕΕ L 343 της 22.12.2009, σ. 1).

                     (18)

                        Κανονισμός (ΕΕ) 2017/2403 του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2017, σχετικά με τη βιώσιμη διαχείριση των εξωτερικών αλιευτικών στόλων και την κατάργηση του κανονισμού (ΕΚ) αριθ. 1006/2008 του Συμβουλίου (ΕΕ L 347 της 28.12.2017, σ. 81).

                     (19)

                        Απόφαση του Συμβουλίου, της 3ης Ιουνίου 2014, σχετικά με τη θέση που θα πρέπει να ληφθεί, εξ ονόματος της Ευρωπαϊκής Ένωσης, για τη διατήρηση και τη διαχείριση των άκρως μεταναστευτικών αποθεμάτων ιχθύων στην Επιτροπή Αλιείας Δυτικού και Κεντρικού Ειρηνικού (WCPFC).

    ---documentbreak---

               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 7.3.2019
            COM(2019) 101 final
            ΠΑΡΑΡΤΗΜΑΤΑ
            της
            πρότασης για απόφαση του Συμβουλίου
            σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στην Επιτροπή Αλιείας Δυτικού και Κεντρικού Ειρηνικού και για την κατάργηση της απόφασης 10124/1/14 REV 1

               ΠΑΡΑΡΤΗΜΑ Ι

               Θέση που πρέπει να ληφθεί εξ ονόματος της Ένωσης στο πλαίσιο της Επιτροπής Αλιείας Δυτικού και Κεντρικού Ειρηνικού (WCPFC)

               1.ΑΡΧΕΣ

               Στο πλαίσιο της WCPFC, η Ένωση:

               α) ενεργεί σύμφωνα με τους στόχους και τις αρχές που επιδιώκει να τηρεί η Ένωση στο πλαίσιο της κοινής αλιευτικής πολιτικής (ΚΑΠ), ειδικότερα μέσω της προληπτικής προσέγγισης και των στόχων που συνδέονται με τη μέγιστη βιώσιμη απόδοση, όπως ορίζεται στο άρθρο 2 παράγραφος 2 του κανονισμού (ΕΕ) αριθ. 1380/2013, με στόχο να προωθήσει την εφαρμογή μιας προσέγγισης στη διαχείριση της αλιείας που να στηρίζεται στο οικοσύστημα, να προλάβει και να περιορίσει όσο το δυνατόν περισσότερο τα ανεπιθύμητα αλιεύματα, να εξαλείψει σταδιακά τις απορρίψεις και να περιορίσει τις επιπτώσεις των αλιευτικών δραστηριοτήτων στα θαλάσσια οικοσυστήματα, καθώς και να εξασφαλίσει αξιοπρεπές βιοτικό επίπεδο σε όσους εξαρτώνται από τις αλιευτικές δραστηριότητες, λαμβάνοντας υπόψη ταυτόχρονα τα συμφέροντα των καταναλωτών, μέσω της προώθησης ενός οικονομικά βιώσιμου και ανταγωνιστικού αλιευτικού τομέα στην Ένωση·

               β) καταβάλλει προσπάθειες με σκοπό τη δέουσα συμμετοχή των ενδιαφερόμενων φορέων κατά την προπαρασκευαστική φάση των μέτρων της WCPFC και διασφαλίζει ότι τα μέτρα που εγκρίνονται στο πλαίσιο της WCPFC είναι σύμφωνα με τη σύμβαση WCPF·

               γ) διασφαλίζει ότι τα μέτρα που εγκρίνονται στο πλαίσιο της WCPFC συνάδουν με το διεθνές δίκαιο, και ιδίως με τις διατάξεις της Σύμβασης του 1982 των Ηνωμένων Εθνών για το Δίκαιο της Θάλασσας, της συμφωνίας του 1995 των ΗΕ σχετικά με τη διατήρηση και τη διαχείριση των αλληλοεπικαλυπτόμενων και των άκρως μεταναστευτικών αποθεμάτων ιχθύων και της συμφωνίας του 1993 για την προώθηση της τήρησης των διεθνών μέτρων διατήρησης και διαχείρισης από αλιευτικά σκάφη στην ανοιχτή θάλασσα· καθώς και της συμφωνίας του 2009 του Οργανισμού Τροφίμων και Γεωργίας σχετικά με τα μέτρα που λαμβάνει το κράτος λιμένα·

               δ) προάγει θέσεις που συνάδουν με τις βέλτιστες πρακτικές των περιφερειακών οργανώσεων διαχείρισης της αλιείας (ΠΟΔΑ) στην ίδια περιοχή·

               ε) επιδιώκει συνοχή και συνέργεια με την πολιτική που ασκεί η Ένωση στις διμερείς αλιευτικές σχέσεις της με τρίτες χώρες και εξασφαλίζει συνοχή με τις άλλες πολιτικές της, ιδίως στους τομείς των εξωτερικών σχέσεων, της απασχόλησης, του περιβάλλοντος, του εμπορίου, της ανάπτυξης, της έρευνας και καινοτομίας·

               στ)διασφαλίζει την τήρηση των διεθνών δεσμεύσεων της Ένωσης·

               ζ) ευθυγραμμίζεται με τα συμπεράσματα του Συμβουλίου της 19ης Μαρτίου 2012 για την ανακοίνωση της Επιτροπής σχετικά με την εξωτερική διάσταση της κοινής αλιευτικής πολιτικής
                  1
               ·

               η) αποσκοπεί στη δημιουργία ισότιμων όρων ανταγωνισμού για τον αλιευτικό στόλο της Ένωσης εντός της περιοχής της σύμβασης, οι οποίοι θα βασίζονται στις ίδιες αρχές και στα ίδια πρότυπα που ισχύουν σύμφωνα με το ενωσιακό δίκαιο, και στην προώθηση της ενιαίας εφαρμογής των εν λόγω αρχών και προτύπων.

               θ) ευθυγραμμίζεται με την κοινή ανακοίνωση της Ύπατης Εκπροσώπου της Ένωσης για θέματα Εξωτερικής Πολιτικής και Πολιτικής Ασφαλείας και της Ευρωπαϊκής Επιτροπής, με τίτλο Διεθνής διακυβέρνηση των ωκεανών: ένα θεματολόγιο για το μέλλον των ωκεανών μας
                  2
               , καθώς και με τα συμπεράσματα του Συμβουλίου σχετικά με την κοινή ανακοίνωση
                  3
               , και προωθεί μέτρα για την υποστήριξη και την ενίσχυση της αποτελεσματικότητας της WCPFC και, κατά περίπτωση, βελτιώνει τη διακυβέρνηση και τις επιδόσεις της (ιδίως όσον αφορά την επιστήμη, τη συμμόρφωση, τη διαφάνεια και τη διαδικασία λήψης αποφάσεων), συμβάλλοντας στη βιώσιμη διαχείριση των ωκεανών σε όλες τις διαστάσεις της·

               ι) προωθεί τον συντονισμό μεταξύ των ΠΟΔΑ και των περιφερειακών συμβάσεων για τις θάλασσες (ΠΣΘ) και τη συνεργασία με διεθνείς οργανισμούς, κατά περίπτωση, στο πλαίσιο των εντολών τους, εφόσον κρίνεται αναγκαίο·

               ια) αναπτύσσει, εφόσον κρίνεται σκόπιμο, κοινές προσεγγίσεις με άλλες ΠΟΔΑ, ιδίως αυτές που συμμετέχουν στη διαχείριση της αλιείας στην ίδια περιοχή·

               ιβ)προωθεί τον συντονισμό και τη συνεργασία με άλλες ΠΟΔΑ τόνου για θέματα κοινού ενδιαφέροντος, ιδίως μέσω της επανενεργοποίησης της αποκαλούμενης διαδικασίας του Κόμπε για τις ΠΟΔΑ τόνου και της επέκτασής της σε όλες τις ΠΟΔΑ.

               2.ΠΡΟΣΑΝΑΤΟΛΙΣΜΟΙ

               Η Ένωση επιδιώκει, όπου αυτό κρίνεται σκόπιμο, να στηρίξει την έγκριση των παρακάτω δράσεων από την WCPFC:

               α) μέτρων διατήρησης και διαχείρισης των αλιευτικών πόρων στην περιοχή της σύμβασης WCPF, με βάση τις βέλτιστες διαθέσιμες επιστημονικές γνωμοδοτήσεις, συμπεριλαμβανομένων των συνολικών επιτρεπόμενων αλιευμάτων (TAC) και των ποσοστώσεων, καθώς και των μέτρων ρύθμισης της αλιευτικής προσπάθειας ή ικανότητας για τους έμβιους θαλάσσιους βιολογικούς πόρους της WCPFC, ώστε να επιτευχθεί ή να διατηρηθεί το μέγιστο βιώσιμο επίπεδο απόδοσης έως το 2020 το αργότερο. Όπου κρίνεται αναγκαίο, τα ως άνω μέτρα διατήρησης και διαχείρισης περιλαμβάνουν ειδικά μέτρα για τα αποθέματα που υφίστανται υπεραλίευση, ώστε η αλιευτική πίεση να εναρμονίζεται με τις διαθέσιμες αλιευτικές δυνατότητες·

               β) μέτρων για την πρόληψη, αποτροπή και εξάλειψη της παράνομης, λαθραίας και άναρχης (ΠΛΑ) αλιείας στην περιοχή της σύμβασης, συμπεριλαμβανομένου του καταλόγου σκαφών ΠΛΑ αλιείας·

               γ) μέτρων παρακολούθησης, ελέγχου και επιτήρησης στην περιοχή της σύμβασης WCPFC, ώστε να εξασφαλίζεται αποτελεσματικός έλεγχος και συμμόρφωση προς τα μέτρα που θεσπίζονται στο πλαίσιο της WCPFC·

               δ) μέτρων για την ελαχιστοποίηση των αρνητικών επιπτώσεων των αλιευτικών δραστηριοτήτων στη θαλάσσια βιοποικιλότητα και στα θαλάσσια οικοσυστήματα και στους οικοτόπους τους, συμπεριλαμβανομένων μέτρων για τη μείωση της θαλάσσιας ρύπανσης και την πρόληψη της απόρριψης πλαστικών στη θάλασσα και τη μείωση των επιπτώσεων στη θαλάσσια βιοποικιλότητα και στα οικοσυστήματα από τα πλαστικά στη θάλασσα, προστατευτικών μέτρων για ευαίσθητα θαλάσσια οικοσυστήματα στην περιοχή της σύμβασης WCPF σύμφωνα με τη σύμβαση WCPF, καθώς και μέτρων για την αποφυγή και τη μείωση, στο μέτρο του δυνατού, των ανεπιθύμητων αλιευμάτων, συμπεριλαμβανομένων ιδίως των ευάλωτων θαλάσσιων ειδών, και τη σταδιακή εξάλειψη των απορρίψεων·

               ε)μέτρων για τη διαχείριση της χρήσης διατάξεων συγκέντρωσης ιχθύων (FAD), ιδίως για τη βελτίωση της συλλογής δεδομένων, ώστε να υπολογίζεται με ακρίβεια, να εντοπίζεται και να παρακολουθείται η χρήση FAD, για τη μείωση των επιπτώσεων στα ευάλωτα αποθέματα τόνου, για τον μετριασμό των ενδεχόμενων επιπτώσεών τους σε στοχευόμενα και μη είδη, καθώς και στο οικοσύστημα, και για τον περιορισμό της συμβολής τους στα θαλάσσια απορρίμματα·

               στ)μέτρων για τη μείωση των επιπτώσεων των αλιευτικών εργαλείων που έχουν εγκαταλειφθεί, χαθεί ή απορριφθεί με άλλο τρόπο (ALDFG) στον ωκεανό και για τη διευκόλυνση του εντοπισμού και της ανάκτησης των εν λόγω εργαλείων·

               ζ) μέτρων που αποσκοπούν στην απαγόρευση των αλιευτικών δραστηριοτήτων που έχουν ως μόνο στόχο τα πτερύγια του καρχαρία, ώστε όλοι οι καρχαρίες να εκφορτώνονται έχοντας ακόμα όλα τα πτερύγιά τους·

               η) συστάσεων, εφόσον ενδείκνυται και στο βαθμό που το επιτρέπουν τα σχετικά ιδρυτικά κείμενα, με τις οποίες θα ενθαρρύνεται η εφαρμογή της σύμβασης της Διεθνούς Οργάνωσης Εργασίας σχετικά με την εργασία στον τομέα της αλιείας

               θ) πρόσθετων τεχνικών μέτρων με βάση γνωμοδοτήσεις των επικουρικών οργάνων και ομάδων εργασίας της WCPFC.

               ΠΑΡΑΡΤΗΜΑ ΙΙ

               Εξειδίκευση σε ετήσια βάση της θέσης που πρέπει να λάβει η Ένωση

               στις συνεδριάσεις της Επιτροπής Αλιείας Δυτικού και Κεντρικού Ειρηνικού

               Πριν από κάθε συνεδρίαση της WCPFC, όταν το όργανο αυτό καλείται να εγκρίνει αποφάσεις που παράγουν έννομα αποτελέσματα στην Ένωση, γίνονται οι απαραίτητες ενέργειες ώστε η θέση που θα διατυπωθεί εξ ονόματος της Ένωσης να λαμβάνει υπόψη τις τελευταίες επιστημονικές και λοιπές σχετικές πληροφορίες που διαβιβάζονται στην Ευρωπαϊκή Επιτροπή, σύμφωνα με τις αρχές και τους προσανατολισμούς που παρατίθενται στο παράρτημα Ι.

               Για τον σκοπό αυτό και βάσει των εν λόγω πληροφοριών, η Ευρωπαϊκή Επιτροπή διαβιβάζει εγκαίρως στο Συμβούλιο ή στα προπαρασκευαστικά του όργανα, πριν από κάθε συνεδρίαση της WCPFC, έγγραφο όπου παρουσιάζονται αναλυτικά τα στοιχεία της προτεινόμενης εξειδίκευσης της θέσης της Ένωσης, προκειμένου να συζητηθούν και να εγκριθούν οι λεπτομέρειες της θέσης που θα διατυπωθεί εξ ονόματος της Ένωσης.

               Εάν, στο πλαίσιο μιας συνεδρίασης της WCFPC, ακόμα και επιτόπου, είναι αδύνατον να επιτευχθεί συμφωνία ώστε να ληφθούν υπόψη στη θέση της Ένωσης τα νέα στοιχεία, το ζήτημα παραπέμπεται στο Συμβούλιο ή στα προπαρασκευαστικά του όργανα.

                     (1)

                        7087/12 REV 1 ADD 1 COR 1.

                     (2)

                        JOIN(2016) 49 final της 10.11.2016.

                     (3)

                        7348/1/17 REV 1 της 24.3.2017.